Prezident İlham Əliyev: "Bu, bizim hamımızın uğur hekayəsidir"\n06:38 01 Aprel 2020\n00:10 29.02.2020 (Yenilənib 00:14 29.02.2020) Qısa URL\n"Hazırda Azərbaycan Şərq-Qərb, Şimal-Cənub nəqliyyat dəhlizlərinin yaradılmasında iştirak edən və fəal investisiya yatıran yeganə ölkədir"\nBAKI, 29 fevral — Sputnik. Fevralın 28-də Bakıda, Heydər Əliyev Mərkəzində Cənub Qaz Dəhlizi Məşvərət Şurası çərçivəsində nazirlərin VI toplantısı keçirilib.\nSputnik Azərbaycan Prezidentin rəsmi saytına istinadən xəbər verir ki, Azərbaycan Respublikasının Prezidenti İlham Əliyev toplantıda iştirak edib.\nİştirakçıları salamlayan Prezident İlham Əliyev bildirib ki, bu əməkdaşlıq formatının təşəbbüskarı olaraq Azərbaycan böyük qürur hissi keçirir ki, illər ərzində Məşvərət Şurası nəhəng Cənub Qaz Dəhlizi layihəsinin icrasında bizim səylərimizi gücləndirən çox səmərəli işçi mexanizmə çevrilmişdir: "Biz bütün tərəfdaşlarımıza, ilk növbədə, Cənub Qaz Dəhlizinin üzvləri olan tərəfdaş ölkələrə - Gürcüstan, Türkiyə, Yunanıstan, Bolqarıstan, Albaniya və İtaliyaya minnətdarıq. Bu ölkələr Azərbaycana çox yaxındırlar və mən bu ölkələrin dövlət və hökumət başçıları ilə çoxsaylı görüşlərimi xatırlayıram. Yalnız bu ilin iki ayında Türkiyə, İtaliya və Gürcüstanın dövlət və hökumət başçıları ilə görüşlərim, həmçinin bizim yaxın əməkdaşlığımızı nümayiş etdirir. Üç gün bundan əvvəl Türkiyə Prezidenti bizim qonağımız idi. Biz bu baxımdan nələrə nail olduğumuzu və gələcək planları müzakirə etdik. Bir həftə bundan əvvəl İtaliyaya dövlət səfəri çərçivəsində bu ölkənin Prezidenti və Baş Naziri ilə görüşlərim zamanı biz bu mühüm layihəni müzakirə etdik. Yanvar ayının sonunda Gürcüstanın Baş Naziri ilə keçirdiyim görüş bizə nailiyyətləri nəzərdən keçirməyə və gələcək addımlarımızı planlaşdırmağa imkan yaratmışdır. Hesab edirəm, Cənub Qaz Dəhlizi layihəsinin üzv ölkələrindən ibarət bu nadir tərkib onu nümayiş etdirir ki, ümumi amal ölkələri birləşdirə bilər. Əminəm ki, Cənub Qaz Dəhlizi layihəsi tamamlanandan sonra bizim çoxtərəfli əməkdaşlığımız digər sahələrdə davam edəcək".\nPrezident İlham Əliyev Cənub Qaz Dəhlizi Məşvərət Şurası çərçivəsində nazirlərin VI toplantısında\nMən tərəfdaş ölkələrimizin yüksəksəviyyəli nümayəndələrini görməyə çox şadam. Mən, həmçinin Avropa Komissiyasına minnətdarlığımı bildirmək istəyirəm. 2011-ci ildə Avropa Komissiyası və Azərbaycan burada - Bakıda Cənub Qaz Dəhlizi layihəsi üzrə Birgə Bəyannamə imzaladılar və bu, faktiki olaraq həmin layihənin icrasının başlanğıc mərhələsi oldu. Həmin Bəyannamədə biz açıq-aydın bəyan etdik ki, bu, strateji layihədir və layihənin icrası üçün səylərimizi əsirgəməyəcəyik. Mən 2011-ci ildə Bakıda bu sənədi birgə imzaladığımız Avropa Komissiyasının sabiq prezidenti cənab Barrozuya şəxsi minnətdarlığımı bildirmək istəyirəm. O, Azərbaycana iki dəfə səfər etmişdir.\nHəmçinin Azərbaycana iki dəfə səfər etmiş və sonuncu dəfə keçən ilin iyulunda təşrif buyurmuş, Avropa İttifaqı ilə Azərbaycan arasında enerji sahəsində əməkdaşlığın gücləndirilməsində çox önəmli rol oynamış Avropa İttifaqı Şurasının sabiq prezidenti cənab Tuska da təşəkkürümü bildirmək istəyirəm. Həmçinin Avropa Komissiyasının sabiq komissarı cənab Ottingerə də çox minnətdar olduğumuzu qeyd etmək istəyirəm. O, bu layihənin icrasına yaxından cəlb edilmiş Avropa İttifaqının ilk komissarı olmuşdur. Həmçinin vitse-prezident Şevçoviçi qeyd etmək istəyirəm, o, indi vitse-prezident vəzifəsində işini davam etdirir, lakin digər sektorlara cəlb olunub. Amma Cənub Qaz Dəhlizi üzərində işləyərkən o, həmişə illik toplantılarda bizimlə birlikdə idi və əməkdaşlığımız konkret nəticələrə gətirib çıxarmışdır", - deyə Prezident vurğulayıb.\nİlham Əliyev Azərbaycana bu layihəni icra etməyə kömək göstərmiş beynəlxalq maliyyə institutlarını da qeyd edib: "Dünya Bankı, Avropa Yenidənqurma və İnkişaf Bankı, Asiya İnkişaf Bankı, Avropa İnvestisiya Bankı və digər banklar, həmçinin özəl banklar. Onların dəstəyi olmadan layihənin icrası mümkünsüz olardı. Başqa sözlə, biz çox nadir əməkdaşlıq formatını müəyyən etdik. Əlbəttə ki, Azərbaycan layihənin təşəbbüskarı, investoru və ev sahibi olaraq bu təşəbbüsə start verdi. Bu təşəbbüs bizim qonşularımız Türkiyə və Gürcüstan tərəfindən dəstəklənmişdir. Bu ölkələrlə biz əvvəllər enerji resurslarının nəqli və infrastrukturu üzrə mühüm layihələr icra etmişik. Sonra bu təşəbbüs yeni tərəfdaşlar - onlardan üçü Avropa İttifaqının üzvü olan İtaliya, Yunanıstan və Bolqarıstan, həmçinin Albaniya tərəfindən dəstəklənmişdir. Sonra isə yeni və potensial tərəfdaşlar - anlaşma memorandumlarını imzaladığımız ölkələr olan Bosniya və Herseqovina, Xorvatiya və Monteneqro bu təşəbbüsə qoşulmuşdur. Həmçinin bu gün bu masada biz Macarıstan, Rumıniya, Serbiya və Türkmənistanın nümayəndələrini görürük və onların burada iştirakı bu layihəyə maraqlarının olduğunu nümayiş etdirir. Hesab edirəm ki, qarşıdan gələn illərdə biz əməkdaşlığımızı gücləndirəcəyik və ola bilsin, bütün ölkələr arasında daha geniş əməkdaşlıq formatını yaradacağıq və hətta, ola bilsin, burada iştirak etməyən ölkələr gələn ilin fevral ayında bizə qoşulacaq".\nDövlət başçısı həmçinin işlərin yekununun müzakirəsinin də vacib olduğunu vurğulayıb: "Fürsətdən istifadə edərək hamınızı gələn ilin fevralında qonağımız olaraq buraya dəvət etmək istəyirəm. Çünki hesab edirəm ki, TAP-ın tikintisinin tamamlanması bizim komanda işimizin sonu demək deyil. Düşünürəm ki, gələn ilin fevral ayında burada - Bakıda bir çox məsələləri nəzərdən keçirmək lazımdır. Sonra da biz gələcək üçün strategiyamızı hazırlayacağıq. Keçən ilin fevral ayında biz 2018-ci ilin iyununda Türkiyə bazarına çatan TANAP-ın hissəsinin uğurla tamamlanması barədə məlumat verdik. Bu dəfə isə biz qürur hissi ilə artıq Türkiyə-Yunanıstan sərhədinə çatmış TANAP-ın tamamlandığını bildiririk. Bu, bizim meqalayihəmizin icrasında çox mühüm mərhələdir. Bu gün Cənub Qaz Dəhlizi layihəsinin tamamlanması vəziyyətinin çox yüksək olduğu və sizə də yaxşı məlum olduğu kimi, TAP layihəsinin təqribən 92 faiz tamamlandığı bir vaxtda ümid edirəm ki, bu ilin sonuna kimi biz Cənub Qaz Dəhlizi layihəsinin açılışını qeyd edəcəyik".\n"Əlbəttə, bütün səylərimiz çox konkret nəticələr verdikdən sonra geriyə baxdıqda bizim qarşımızda - Azərbaycanın qarşısında müstəqillik illərimizin əvvəlində hansı çağırışların olduğunu hətta təsəvvürümüzə gətirmək belə çətindir və bir gün, 30 ildən daha az müddətdə ölkənin beynəlxalq tərəfdaşları ilə birlikdə belə böyük uğura nail olacağını və dünya ölkələrini maraqlandıran, dünya miqyasında layihələrin təşəbbüskarı olacağını, tərəfdaşları ilə birlikdə onları uğurla icra edəcəyini təsəvvür etmək mümkün deyildi.\nBu layihələrin hər biri - Bakı-Tbilisi-Ceyhan, Bakı-Tbilisi-Ərzurum, “Azəri-Çıraq-Günəşli”, “Şahdəniz”, digər kəşfiyyat və hasilat layihələri, Cənub Qaz Dəhlizi, - mən, həmçinin Bakı-Tbilisi-Qars kimi nəqliyyat layihəsini də buraya əlavə edərdim, - onların hər biri strateji əhəmiyyətə malikdir. Onların hər biri ölkəmiz və xalqımız, bu layihədə iştirak edən bütün ölkələr üçün dayanıqlı, uğurlu və əminəm ki, çiçəklənən inkişafı təmin edəcəkdir.\nEkspert TANAP haqqında: ölkəmizin investisiya cazibədarlığı artacaq\nOna görə də Azərbaycanın müasir tarixində neft amili həlledici rol oynayıb. Keçmişdə - Azərbaycan müstəqil olmadığı zaman, bildiyiniz kimi, ilk dəfə neft Bakıda çıxarılıb və dünyadakı ilk quyu bəlkə də buradan 10 kilometr məsafədə yerləşir. Lakin xalqımız bundan faydalana bilmirdi. Çünki Azərbaycanın müstəqil olmadığı zamanlarda 1 milyard tondan çox neft hasil edilmişdir. Əgər həmin vaxt Azərbaycan müstəqil olsa idi, biz bu gün dünyada ən varlı və çiçəklənən ölkələrdən biri ola bilərdik. Lakin həmin təbii sərvətlər Azərbaycan xalqının maraqlarına xidmət etmirdi. Yalnız biz müstəqil olduqdan sonra bu, baş verdi. Bu günün Azərbaycanı bunun aydın nümunəsidir. Ona görə də 1994-cü ildə “Əsrin müqaviləsi”nin imzalanması təkcə kommersiya layihəsi deyildi. Bu, bizim üçün həyatda qalmaq layihəsi idi. Bu, bizim üçün dövlətçiliyimizi, iqtisadiyyatımızı gücləndirmək, insanlarımızın daha yaxşı həyatını təmin etmək layihəsi idi. Bunlar hamısı baş verdi. Bizim nümunəmizdə neft lənət deyildi. Neft uğur qazanmaq, güclü ölkə qurmaq, insanlara normal həyat vermək, sabitlik, təhlükəsizlik, qonşularımızla harmoniyada yaşamaq üçün vasitələrdən, ən vacib vasitələrdən biri idi. Bundan sonra Azərbaycana maraq artdı və 1996-cı ildə “Şahdəniz” sazişi imzalandı. Həmin vaxt qaz ölkələrin enerji təhlükəsizliyində o qədər də vacib amil deyildi. Ona görə də “Şahdəniz” sazişinin imzalanması 1994-cü ildə “Azəri-Çıraq-Günəşli” kontraktının imzalanması qədər vacib hesab olunmurdu. Lakin bu günün reallıqları onu göstərir ki, onu vaxtında etmək necə də müdrik addım olub. Daha sonra 1997-ci ildə müqavilədə müəyyən edilmiş ərazidən ilk neft çıxarıldı. Bu baxımdan, düşünürəm ki, bu da rekord idi. Çünki adətən xarici investorlarla müqavilənin imzalanması ilə ilk karbohidrogen ehtiyatlarının çıxarılması arasında vaxt 3 ildən çox olur. Bizdə isə bu, 3 il oldu və bu, bizə imkan verdi ki, iqtisadiyyatın digər sektorlarına investisiya yatırmağa başlayaq. 2002-ci ildə əsas neft boru kəmərinin tikintisi ilə bağlı qərar artıq həyata keçirilmişdi. Çünki Bakı-Tbilisi-Ceyhan kəmərinin praktiki tikintisi başlamışdı. Bundan əvvəl bizim neftimizi Rusiya, Gürcüstan və Qara dəniz limanlarına çatdıran iki boru kəməri Bakı-Novorossiysk və Bakı–Supsa artıq istifadəyə verilmişdi. Ona görə də Bakı-Tbilisi-Ceyhanın 2006-cı ildə açılışı ölkəmizin inkişafında digər bir mərhələ idi. Çünki ondan sonra biz gəlirlər əldə etməyə, infrastruktura və insan kapitalına investisiya yatırmağa başladıq. 2007-ci ildə isə Azərbaycan ilk dəfə beynəlxalq qaz ixracatçısına çevrildi, Bakı-Tbilisi-Ərzurum qaz boru xətti açıldı. Biz hesab edirik ki, planlaşdırdıqlarımızın əksəriyyəti uğurla yerinə yetirildi. Lakin qarşımızda yeni çağırışlar var idi. Biz “Şahdəniz”in, “Şahdəniz-2” layihəsinin tam miqyasda işlənilməsinə başlamalı idik. Əsas qaz boru xətti sistemi olmadan bu, imkansız idi. Ona görə də konsorsium tərəfdaşlarla razılığa gəlmək, yekun investisiya qərarı vermək üçün bizi gözləyirdi və biz buna nail olduq. 2012-ci ildə Azərbaycan və Türkiyə Trans-Anadolu boru kəmərinin - TANAP-ın tikintisi ilə bağlı müqavilə imzaladı. Bundan əvvəl qeyd etdiyim kimi, biz 2011-ci ildə Avropa Komissiyası ilə birgə bəyannamə imzaladıq. Bundan sonra beynəlxalq konsorsium “Şahdəniz-2” ilə bağlı yekun investisiya qərarını verdi və uğurla aparılmış tikintiyə praktiki olaraq start verildi. 2018-ci ildə biz artıq Bakıda - Səngəçal terminalında Cənub Qaz Dəhlizinin rəsmi açılışını etdik və iyunda TANAP-la qaz Türkiyə bazarına çatdı. Artıq dediyim kimi, ötən ilin noyabrında TANAP Avropa sərhədlərinə çatdı. TAP-ın icrası artıq 92 faiz tamamlanıb. Beləliklə, bu, bizim hamımızın uğur hekayəsidir", - Prezident deyib.\n"Düşünürəm ki, Məşvərət Şurası bu layihənin həyata keçirilməsində çox vacib rol oynayıb. Çünki biz hər il təkcə Bakıda görüşmürük. İl ərzində çoxsaylı görüşlər, məsləhətləşmələr keçirilir və layihəni irəliyə aparmaq üçün vacib qərarlar verilir. Azərbaycan bu müddət ərzində həm də etibarlı tranzit ölkəyə çevrildi. Təkcə təchizatçı deyil, həm də tranzit ölkəyə çevrildi. Xəzərin şərq sahillərində yerləşən ölkələr beynəlxalq bazarlara öz karbohidrogen ehtiyatlarını Azərbaycan ərazisindən nəql edirlər. Həmçinin Rusiya şirkətləri tərəfindən bu ölkənin Xəzər dənizi sektorundan çıxarılan neft bizim sistemimiz - Bakı-Tbilisi-Ceyhan vasitəsilə beynəlxalq bazarlara nəql edilir. Beləliklə, biz artıq tranzit ölkəyik. Tranzit ölkə kimi rolumuz əminəm ki, artacaq. Bu, həmçinin Azərbaycanın nəqliyyat sektorunun sürətli inkişafını stimullaşdırmışdır. Bu gün bu sektor çox müasir və səmərəlidir, Avrasiya nəqliyyat qovşağı kimi mövqelərimizi gücləndirməyə kömək edəcək. Xəzərdəki ən böyük donanma bizə məxsusdur, 200-dən çox gəmimiz var. Hazırda həm bizim, həm də konsorsium üçün zəruri gəmilər istehsal edən çox müasir gəmiqayırma zavodumuz var. Biz 6 beynəlxalq hava limanı tikmişik. Onlardan biri - Heydər Əliyev Beynəlxalq Aeroportu 5 ulduza layiq görülmüş hava limanıdır. Bu, dünyadakı beşulduzlu 10 hava limanından biridir. Biz dəmir yolu sistemimizi müasirləşdirmişik və bu proses davam etməkdədir. Davos Dünya İqtisadi Forumunun qiymətləndirməsinə əsasən, Azərbaycan dəmir yollarının səmərəliliyinə görə dünyada 12-ci yerdədir. Azərbaycan hava yollarının səmərəliliyinə görə dünyada 11-ci yerdədir. Yolların keyfiyyətinə görə biz dünyada 27-ci yerdəyik. İnfrastrukturun keyfiyyətinə görə isə 34-cü yerdəyik. Beləliklə, nəqliyyat sektorunun inkişafı çox sürətli olub.\nHazırda Azərbaycan Şərq-Qərb, Şimal-Cənub nəqliyyat dəhlizlərinin yaradılmasında iştirak edən və fəal investisiya yatıran yeganə ölkədir. Əslində, bu gün biz artıq ölkəmizdən keçən Şimal-Qərb nəqliyyat dəhlizi və hələ ki, istismara verilməyən, lakin potensialı olan Cənub-Qərb nəqliyyat dəhlizi barədə danışırıq. Həmçinin demək istərdim ki, “Azəri-Çıraq-Günəşli” və “Şahdəniz” Azərbaycanın yeganə böyük sərvəti deyil.\nBaxmayaraq ki, onlar həqiqətən də böyük sərvətdir. Çünki Azərbaycanın və BP-nin müqavilənin müddətinin 2024-ci ildən 2050-ci ilə qədər uzadılması ilə bağlı müqaviləni imzalaması faktı onu göstərir ki, “Azəri-Çıraq-Günəşli”nin potensialı həqiqətən də böyükdür. Əgər əvvəllər yatağın neft potensialını 500 milyon ton ehtimal edirdiksə, hazırda bu, 1 milyard tondan qat-qat çoxdur. Əminəm, yeni texnologiyalar imkan verəcək ki, biz daha çox neft hasil edə bilək.\nBizim təsdiqlənmiş qaz ehtiyatlarımız 2,6 trilyon kubmetrdir. Proqnozlaşdırılan ehtiyatlar 3 trilyon kubmetr civarındadır. Ona görə də Azərbaycan 100 ildən çox müddət üçün karbohidrogen ehtiyatlarının etibarlı təchizatçısı olacaq. Bu gün ənənəvi tərəfdaşlarımızla, - “Şahdəniz”, “Azəri-Çıraq-Günəşli” konsorsiumlarına rəhbərlik edən və strateji tərəfdaşımız olan BP ilə “D 2030” adlandırılan layihə üzərində çalışırıq. Bu, 2018-ci ildə qüvvəyə minib. BP ilə birlikdə biz “Şəfəq- Asiman” qaz yatağı üzərində çalışırıq və ilk quyu çox tezliklə qazılmalıdır. Biz BP ilə, həmçinin “Dayazsulu” adlandırılan layihə üzərində çalışırıq. Bu layihənin aşkar edilməyən yataqlar baxımından böyük potensialı var, çünki o, sahilə çox yaxın yerləşir və bizim ənənəvi hasilatımız dənizdə aparılırdı. Gələn il biz “Total”la 300 milyard kubmetr qaz potensialı olan “Abşeron” yatağından qaz hasilatına başlayacağıq. SOCAR fəal şəkildə “Ümid-Babək” yatağının işlənilməsi ilə məşğuldur. Hazırda “Ümid” yatağının gündəlik hasilatı 3 milyon kubmetr qazdır. Bu yatağın potensialı 200 milyard kubmetrdən çoxdur. “Equinor”la birlikdə biz “Qarabağ yatağı” üzərində çalışırıq. Mənə verilən məlumata görə, kəşfiyyat quyusu çox tezliklə qazılmalıdır. Beləliklə, bunların hamısı Azərbaycanın gələcək potensialının göstəricisidir. Üstəgəl, “Azəri-Çıraq-Günəşli”də böyük həcmdə dərin qaz yataqları var və SOCAR ilə BP arasında bu istiqamətdə danışıqlar çox uğurla gedir. Ümid edirəm ki, tezliklə biz razılığa gələ biləcəyik. Beləliklə, bunlar hamısı, beynəlxalq bazarlarda iştirakımızın genişləndirilməsi, şaxələnmiş üsullarla karbohidrogen ehtiyatlarımızın ixracı və xalqımız üçün daha yaxşı şəraitin yaradılmasından ibarət olan strateji məqsədlərimizin həyata keçirilməsinə töhfə verəcək. Bu, bizim məqsədimizdir və dövlətçiliyimizin gücləndirilməsidir", - İlham Əliyev qeyd edib.\nİlham Əliyev: "Bu layihə İtaliya-Azərbaycan dostluğunun təzahürüdür"\nPrezident vurğulayıb ki, hökumət həmçinin sərvətlərin ədalətli bölgüsü üzərində fəal işləyirdi: "Çünki neft hasil edən bir sıra ölkələrdə varlı və yoxsullar arasındakı fərq çox yüksəkdir. Ona görə də bizim əsas məqsədimiz dediyimiz kimi, nefti - “qara qızıl”ı insan kapitalına çevirmək olub. Son 16 ildə Azərbaycanda yoxsulluq səviyyəsinin təxminən 50 faizdən 4,8 faizə düşməsi faktı onu göstərir ki, iqtisadi inkişaf və neft-qaz layihələri insanlara daha yaxşı həyat sürməyə kömək edib. Bu müddət ərzində bizim iqtisadiyyatımız 3,4 dəfə artıb. Bu, dünya rekordudur. Son 16 ildə xarici ticarətimiz 6,4 dəfə artıb. Bizim birbaşa xarici borcumuz ümumi daxili məhsulun yalnız 17 faizini təşkil edir. Sərbəst konvertasiya olunan valyuta ehtiyatlarımız xarici borcdan 6 dəfə çoxdur. Başqa sözlə, biz xarici borcu istədiyimiz vaxt bağlaya bilərik.\nAvropa Komissiyasının nümayəndəsi, Avropa Komissiyasının Enerji Məsələləri üzrə Baş Direktorluğunun baş direktorunun müavini, doktor Klaus-Diter Borxardt toplantının özəl iclas olduğunu vurğulayıb: "Bu çox mühüm toplantıda - Məşvərət Şurası çərçivəsində nazirlərin altıncı iclasında Avropa İttifaqı adından çıxış etmək mənim üçün şərəf və böyük məmnuniyyətdir. Bilirəm ki, hamınız burada aranızda enerji məsələləri üzrə yeni komissar xanım Simsonu görəcəyinizi gözləyirdiniz. Təəssüf ki, o, Avropa Komissiyası və Afrika İttifaqı arasında keçirilən kollegiyalararası görüşə görə Əddis-Əbəbədə qalmağa məcbur olmuşdur. O, buraya gəlməyi çatdıra bilmədi. Lakin o, sizin hamınıza ən səmimi salamlarını göndərir və həmçinin məndən xahiş etdi sizə çatdırım ki, onun Cənub Qaz Dəhlizinə sadiqliyi sələflərininki qədər güclüdür.\nCənub Qaz Dəhlizi Məşvərət Şurası çərçivəsində nazirlərin VI toplantısı\nMənim fikrimcə, Məşvərət Şurasının bu altıncı toplantısı tamamilə özəl bir iclasdır. Çünki bir tərəfdən bizim qeyd ediləsi işlərimiz var və Prezident Əliyevin Cənub Qaz Dəhlizinin böyük mərhələləri ilə bağlı bizə verdiyi məlumatdan görə bilərsiniz ki, bütün bunlara 2011-ci ildə start verilib. Biz indi, sadəcə, 2020-ci ildəyik və buna nail olunması özlüyündə tamamilə inanılmazdır. Düşünürəm ki, “Şahdəniz-2” yatağından hasil edilən qazın ilin sonunadək Avropa İttifaqına - İtaliyaya qədər nəqli ilə bağlı sadə fakt bizim hamımız üçün fantastik nailiyyət olacaq. Prezident Əliyevin indicə qeyd etdiyi kimi, Avropa İttifaqı üçün əlbəttə ki, bu layihə həyati əhəmiyyət kəsb edir. Çünki bu, bizim enerji təhlükəsizliyimizi gücləndirir, həmçinin bizim şaxələndirmə strategiyamızın bir hissəsidir, yeni mənbədir və eləcə də daha mühümü olan Avropa bazarına yeni marşrutdur. Burada mən bütün bu illər ərzində bu layihələrə göstərdiyi idarəçiliyə və rəhbərliyə görə Prezident Əliyevə və onun hökumətinə təşəkkürümü bildirmək istərdim. Əlbəttə ki, mən eynilə tərəfdaş ölkələri – Türkiyə, Gürcüstan, Albaniya, Yunanıstan, İtaliya və Bolqarıstanı qeyd etmək istərdim. Mən, həmçinin Amerika Birləşmiş Ştatlarını da unutmaq istəmirəm. Prezidentin qeyd etdiyi kimi, siz hər zaman çox dəstək vermisiniz. Hər bir tərəfin bu layihə ilə bağlı baxışları və konkret səylər olmasaydı, bu layihə heç vaxt həyata keçməzdi. Sonuncu, lakin heç də az əhəmiyyət kəsb etməyən məsələ ondan ibarətdir ki, şirkətlər, kreditorlar olmasaydı, bu, mümkün ola bilməzdi. Ona görə də bunun baş verməsi üçün mənim çox sıx, mükəmməl şəkildə birgə çalışdığım şirkətlərə də böyük təşəkkür edirəm".\n"Prezident Tramp şəxsən prosesdə iştirak edir" - İlham Əliyev\nİkincisi, mən bunu da qeyd etmək istəyirəm. Yəqin eşitmisiniz ki, - mən onu leytmotiv adlandırardım, - yeni komissiya Avropa üçün yeni yaşıl pakt işləyib hazırlayıb. İcazə verin, ondan başlayım ki, Avropa yaşıl paktı Cənub Qaz Dəhlizinin inkişafı və ya hətta genişlənməsinə zidd deyil. Avropa yaşıl paktı qazı bizim gələcək enerji sistemimizin əsas komponentlərindən biri kimi ehtiva edir. Siz neytral emissiyalı iqtisadiyyatı yalnız o halda inkişaf etdirə bilərsiniz ki, onu keçidin iqtisadi səmərəliliyini təmin etmək üçün təsirin ciddi qiymətləndirilməsinə əsaslandırasınız. Bizim indiyədək apardığımız müşahidələr və təhlillər tamamilə aydın şəkildə göstərir ki, bu keçid qazı ehtiva etməklə həyata keçirilməlidir. Hələ bir müddət bu, bizim ən yaxşı tanıdığımız qaz – təbii qaz olacaq. Lakin daha uzunmüddətli perspektivdə bu təbii qaz da neytral emissiyalı qaza çevrilməlidir. O, karbohidrogensiz olmalıdır. Bu, bizim hamımızın – qazı bizim gələcək enerji sistemimizin komponentlərindən biri kimi saxlamaqda maraqlı olanların və Avropa İttifaqının Paris sazişi çərçivəsində üzərinə götürdüyü öhdəliklərə həqiqətən əməl etməsini istəyənlərin qarşılaşa biləcəyi bir çağırışdır. Avropa İttifaqı bu mənada əməkdaşlıq üçün açıqdır. Biz Avropa yaşıl paktını qonşu ölkələrdən təcrid olunmuş şəkildə həyata keçirmək istəmirik. Biz uzunmüddətli perspektivdə təbii qazı dekarbonlaşdırmaq və iqlim dəyişikliyi ilə mübarizədən ibarət olan həllin bir hissəsinə çevirmək üçün tələb olunan texnologiyaların inkişafı sahəsində gələcək əməkdaşlığı səbirsizliklə gözləyirik. Beləliklə, ümumilikdə, əməkdaşlıq, eləcə də Cənub Qaz Dəhlizi ilə bağlı gələcək əməkdaşlıq Cənub Qaz Dəhlizinin bizim hamımızın qürur duyduğu layihə olaraq qalmasını təmin etmək baxımından həyati əhəmiyyət kəsb edir", - Borxardt bildirib.


Eeeoo! - Bildirchin.az\nAna səhifə Film Replikaları Eeeoo!\nBohemian Rhapsody filmi haqqında ən maraqlı faktlar\nİlin ən gözlənilən filmi Bohemian Rhapsody 1 noyabr tarixindən etibarən sinemalarda tamaşaçı kütləsinə təqdim olundu. Bəli, ən gözlənilən! Çünki filmin çəkiləcəyi barədə məlumat 2010-cu ildə Queen fanlarının diqqət mərkəzinə bomba kimi düşmüşdü. Sənədli film qrupun yaranması, şöhrət qazanması, qrup üzvlərin sevincləri, kədərləri və çətinlikləri barədə bəhs edir. Kiçik bir spoiler: hər kəs, canlı əfsanə Freddie Mercuryni layiqincə canlandıra bilməyəcək deyənlər belə, Rami Maleki ayaq üstə alqışlayacaq.\nTəəssüratları altından çıxa bilməyəcəyiniz 2 saat 15 dəqiqəlik filmin ərsəyə gəlməsi haqqında ən maraqlı faktları Bildirchin.az sizin üçün bir araya topladı:\nSənədli film “Queen” qrupunun yaranmasından başlayaraq, 1985-ci ildə həyata keçən Live Aid konsertindəki şousuna qədər olan dövrü əhatə edir.\nFilm haqqında ilk dəfə 2010-cu ildə Brian May bəhs etmişdir, ancaq filmin çəkilişinə 2017-ci ilin sentyabr ayında start verilmişdir.\nFreddie Mercury rolunu Sacha Baron Cohenin canlandıracağı nəzərdə tutulmuşdu. Aktyor hələ 2010-cu ildə təsdiq edilmişdi, ancaq Sacha Baron Cohen layihədən 2013-cü ildə ayrıldı. Buna səbəb isə aktyorun Queen üzvləri Brian Man və Rogar Taylor ilə arasındaki münaqişə olmuşdur.\nSacha Barondan sonra baş rol Ben Wishawa verildi, ancaq Ben 2014-cü ildə layihədən ayrıldı. Buna səbəb ssenari və layihə üzərində işin ləng getməsi olmuşdur. Son olaraq baş rol Misir əsilli amerikan aktyor Rumi Malekə verildi. Və nə yaxşı ki, verildi!\nƏn maraqlısı isə nədir bilirsinizmi? Mr. Robot filmi ilə şöhrət qazanan Rami Malek Mercurynin musiqisini ifa etməsini videoçarxa almış və Queen qrupunun üzvlərinə göndərmişdi, ancaq musiqiçilər çarxı komputerə yükləyə bilmədikləri üçün ona baxa bilməmişdilər.\nRolunun öhdəsindən gəlmək üçün Rami Liza Minellinin 1972-ci ildə çəkilmiş Cabaret filmindəki çıxışlarına, Jimi Hendrixin, David Bowienin və Aretha Franklinin konsertlərinə baxırdı. Eyni artistlər canlı əfsanə Freddie Mercurynin də ilham mənbəyi olmuşdur. Bundan əlavə aktyor vokal və piano üzrə dərslər almışdır.\nÇəkiliş zamanı aktyorların həqiqətən də musiqi alətlərində ifa etməsinə baxmayaraq bütün mahnılar fonoqramdır. “Another one bites the dust” mahnısı istisna olmaqla. Bu mahnını aktyorlar ifa etmişdir.\nFilmdə Freddie Jim Hatton ilə öz evində tanış olur. Əslində isə onlar gecə klubunda tanış olmuşlar.\nBundan əlavə, filmdə qrupun yenidən bir araya gəlməsinin illər sonra baş tutması deyilsə də, Live Aid konserti münaqişədən bir neçə ay sonra həyata keçmişdir.\nƏfsanə haqqında çəkilmiş film haqqında müxtəlif fikirlər səslənsə də kritiklər və filmi seyr edənlərin əksəriyyəti Rami Malekin uğurlu seçim olduğunu deyir və onun aktyorluğu önündə baş əyir. Bəs siz necə düşünürsünüz?\nQeyd: məqalə «Show must go on» musiqisinin sədaları altında yazılmışdır.\nBonus: “Live Aid” konsertindən “Queen” qrupunun orijinal tam versiya olan əfsanəvi çıxışı\nƏvvəlki MəqaləMükafatlandırılmış möhtəşəm fotolar\nSonrakı Məqalə7 Sevəcəyiniz animasiya filmləri


Hərbi Dəniz Qüvvələrimizin yaradılmasından 96 il ötdü\n5 Avqust 2014 12:11\nAvqustun 5-i Azərbaycan Hərbi Dəniz Qüvvələrinin yaradıldığı gündür.\nAzNews.az-ın məlumatına görə, bu gün Xəzər dənizində Rusiyadan sonra imkanlarına görə, ikinci hərbi donanma sayılan Azərbaycan Hərbi Dəniz Qüvvələrinin (HDQ) yaranma günüdür.\n"Qars", "Ərdahan" qayıqları, "Astrabad", "Göytəpə" poçt gəmiləri, "Araz" hidroqrafik gəmisi və "Bayıl" liman daşıyıcı gəmisindən ibarət Azərbaycanın hərbi dəniz donanması 1918-ci ildə yaradılıb.\nDaha sonra Bakını tərk edən ingilis əsgərləri özlərinin döyüş gəmilərinin və yardımçı üzgüçü vasitələrinin bir hissəsini Azərbaycana verib. Xalq cumhuriyyətin süqutundan sonra donanma Sovet Azərbaycanının Qırmızı donanması adlandırılıb və 1920-ci ilin yayında bu donanma Xəzər Dəniz Qüvvələrinin tərkibinə daxil olub.\nKeçmiş SSRİ-nin HDD-nin Qırmızı bayraqlı Xəzər Donanmasının Bakı və Moskva arasında bölünməsi 1992-ci ildə həyata keçirilib.\nHazırda Azərbaycanın HDQ-nin şəxsi heyətinin sayı 3000 nəfər göstərilir. HDQ tərkibinə su rayonunun mühafizəsi divizionu, desant gəmiləri divizionu, tral divizionu, axtarış-xilasetmə gəmiləri divizionu, təlim gəmiləri divizonu daxil olan əsasən suüstü gəmilər briqadasından ibarətdir. Bundan başqa, yardımçı gəmilər dəstəsi mövcuddur.\nBundan başqa, Dövlət Sərhəd Xidmətinin Sahil Mühafizə briqadası da mövcuddur.\nBu gün Azərbaycan HDQ-nin kadr təminatını Azərbaycan Ali Hərbi Dənizçilik Məktəbi həyata keçirir.


“Azərbaycana rahatlıqla borc verən ölkələrin sayı artıb” – Ziyad Səmədzadə – Yenicag.Az\nAna Səhifə Seçmələr “Azərbaycana rahatlıqla borc verən ölkələrin sayı artıb” – Ziyad Səmədzadə\n“Azərbaycana rahatlıqla borc verən ölkələrin sayı artıb” – Ziyad Səmədzadə\nYeni Çağ Media Qrupu – May 31, 2019 - 13:03\n“Biz borc almaqla yanaşı, borc verməklə də məşğul olan bir ölkəyik”.\nYenicag.az xəbər verir ki, bu fikirləri Milli Məclisin bu gün keçirilən plenar iclasında 2018-ci il dövlət büdcəsinin icra vəziyyətinin müzakirəsi zamanı məruzə edən İqtisadi siyasət, sənaye və sahibkarlıq komitəsinin sədri Ziyad Səmədzadə deyib.\nKomitə sədri çıxışında prezident İlham Əliyevin xarici ölkələrdən borc almaq meyarı ilə bağlı tapşırığını da xatırladıb:\n“Biz həm borc alan, həm də artıq borc verən, investisiya qoyan ölkəyə çevrilmişik. Azərbaycan bu gün o qədər güclü ölkəyə çevrilib, güclü iqtisadiyyata malik olub ki, ölkəmizə rahatlıqla borc vermək istəyənlərin sayı xeyli artıb.\nAncaq ölkə prezidenti də tapşırıb ki, xarici borcu ancaq ən vacib layihələr üçün almaq lazımdır. Yəni, biz borc almaqla yanaşı, borc verməklə də məşğul olan bir ölkəyik.\nXarici borclanmamız ildən-ilə azalır və yaxın gələcəkdə bu, daha da aşağıya endiriləcək. Ölkəmizin buna potensialı var”.\nMilli Məclis, Plenar iclas, ziyad səmədzadə,


Seks əvəzində pul və telefon\n2021, 23 İyul, Cümə, Bakı vaxtı 19:29\nBMT-nin sülhməramlı qüvvələri müntəzəm olaraq xidmət etdikləri ölkələrin vətəndaşları ilə cinsi əlaqələr qururlar.\nBu barədə təşkilatın yaydığı xüsusi hesabatda deyilir.\nSənədi OİOS (təşkilatın daxili effektivlik məsələləri üzrə şöbəsi) hazırlayıb.\nSənəddə xüsusilə qeyd edilir ki, Haiti və Liberiya kimi ölkələrdə aclıq və yoxsulluq qadınları sülhməramlılarla əlaqəyə girməyə məcbur edir.\nSöhbət seks əvəzində pul, mobil telefon, bəzək və digər gündəlik ləvazimatlar almaqdan gedir.\nHesabata görə, 2008-2013-cü illər arası 480 belə hal aşkar edilib və bunun 1/3-i uşaqlarla baş verib.\nAssociated Press agentliyi isə hesabata istinadla yazır ki, BMT əsgəri xidmətə görə haqqı ödəmək istəməyəndə, qadınlar onların şəxsi jetonlarını əllərindən alır və bu barədə sosial şəbəkələrdə məlumat yaymaqla hədələyirlər.\nAmma sənəddə qeyd edilir ki, beynəlxalq sülhmıramlı qüvvələrin sayı getdikcə artsa da son illər bu cür halların sayı azalır.\nHazırda dünyanın müxtəlif ölkələrində 125 minBMT qüvvəsi var.


Gülməkdən çəkinməyin » Qadınla.Com - Qadınlar Birİncidir!\nTarix: 18-01-2015, 20:30\n- Bu yaxınlarda anan sənə təzə bacı alacaq.\n- Nənə, o qədimdə olub, uşaqları qul kimi, kölə kimi satırdılar. İndi başqa zamandır.\nQonşu 5 yaşlı Samiri danışdırır:\n- Nə qəşəng bacın var, onu sat mənə, qoy mənim balam olsun!\nBir neçə gündən sonra ana balaca bacını Samirin yanına qoyub mağazaya gedir. Bacı ara vermədən ağlayır. Samir qonşunun qapısını döyüb deyir:\n- Biz onu satırıq, istəsən ala bilərsən! - Yox, pulum yoxdur, istəmirəm!\n- Eybi yox, sən götür, pulunu maaş alanda verərsən!\n- Məktəbə gedəcəksən?\nSeymur qaşqabağını töküb deyir:\n- Məndən olsa getmərəm, anam göndərir.\nİstəmirəm gedim, deyirlər orda adamı kəsirlər!\nNənə protez dişlərini çıxarır. Balaca Gülər təəccüblə nənəsinə baxıb deyir:\n- Nənə, sən fokusçusan?\n- Nənə, dişlərini çıxartdın, gözlərini də çıxara bilərsən?\nGörəsən nəyə görə gilasın içərisinə tum qoyurlar, axı əvvəl-axır onu çıxarmaq lazım olur...\n- Mənə balaca deyirlər, amma mən balaca deyiləm. Hər şeyi bilirəm!\n- Nəyi bilirsən?\n- Bilirəm ki, oğlandan da qız düzəltmək olar. Ona tuman geydirirsən, başına lent bağlıyırsan, olur qız.\nNənə maşını nəvəsinə göstərir:\n- Bax bibibdir, bib,bib...\nNənə o bib-bib deyil, maşındır, özy də mersedesdir.\n- Bu gün mən elə pis yıxıldım ki...\n- Yanımda heç kim yox idi, ona görə ağlamadım.\n- Bir uşaq 100 min dollar tapıb onu polisə təhvil verir. Ananı çağırıb ona təşəkkür edəndə təəccübdən dili dolaşan ana ağlaya-ağlaya deyir:\n- Mən oğlumla fəxr edirəm!\n- Əhməd, niyə srağagün dərsə gəlməmişdin?\n- Şalvarım qurumamışdı.\n- Bəs dünən niyə yox idin?\n- Dünən sizin evin yanına qədər gəldim,sonra qayıtdım.\n- Nə üçün qayıtdın?\n- Gördüm sizin şalvar ipdən asılıb, dedim, yəqin, qurumayıb.\nSürətlə velosiped sürən oğlan anasına deyir:\n- Ana, bax, velosipedi əlsiz sürürəm!\nElə bu vaxt bərkdən divara dəyir. Babaxxxxx!Durub təzədən velosiped sürməyə başlayan oğlan bu dəfə sakitcə anasına deyir:\n- Ana bax, velosipedi dişsiz sürürəm!\nBalaca Səlim ilk dəfə balıq ovuna gedir. Elə birinci dəfədən qızıl balıq tutur. Arzusunu deyir:\n- İstəyirəm hər gün ad günüm olsun!\nQızıl balıq oğlanın arzusunu yerinə yetirir. Amma iki aydan sonra Səlim güzgüyə baxıb görür ki, qocalıb.\n- Heyvanları öpmək olmaz, bu xəstəlikdir.\n- Düzdür, - Əliş dedi, - mən özüm bunun şahidi olmuşam.\n- Xalam tutuquşunu çoxlu öpürdü, axırda quş dəli oldu.\n- Səhərdən pişiyi çimdirirsən, yazıq haldan düşüb.\n- Heç nə olmaz. Qoy təmiz olsun.\n- Pişiyim öldü.\n- Ölər də, sən ki onu o qədər çimdirdin! - Çimdirməkdən ölmədi e.. Sıxanda öldü. loading... 80\ntewekkurler 21 yanvar 2015 02:00\nVelosiped birde gilasa gülümsədim. Təşəkkürlər.))\n20 yanvar 2015 10:24\n19 yanvar 2015 12:12\n- Məktəbə gedəcəksən?Seymur qaşqabağını töküb deyir:- Məndən olsa getmərəm, anam göndərir.- Niyə?İstəmirəm gedim, deyirlər orda adamı kəsirlər! Təşəkkür can)\n19 yanvar 2015 03:35\nPis deyil. Azda olsa guldum\n19 yanvar 2015 02:30\nQonşu 5 yaşlı Samiri danışdırır:- Nə qəşəng bacın var, onu sat mənə, qoy mənim balam olsun!- Yox!Bir neçə gündən sonra ana balaca bacını Samirin yanına qoyub mağazaya gedir. Bacı ara vermədən ağlayır. Samir qonşunun qapısını döyüb deyir:- Biz onu satırıq, istəsən ala bilərsən! - Yox, pulum yoxdur, istəmirəm!- Eybi yox, sən götür, pulunu maaş alanda verərsən!buna cok guldum)))))\n19 yanvar 2015 02:14\nDuzu hec birine gulmedim. Eziyete gore tewekkur\n19 yanvar 2015 01:41\nsonuncu gulmeli idisonuncu gulmeli idi\n18 yanvar 2015 22:35\nBelə də normal......\n18 yanvar 2015 22:00\nSonuncu cox gulmeliydi 18 yanvar 2015 21:56\nAxirinci birde axirdan 2ci dodaq qacirdaniydi.o biriler anektodu yolda da gormuyuf)))\n18 yanvar 2015 21:37\nNənə maşını nəvəsinə göstərir:- Bax bibibdir, bib,bib...Nənə o bib-bib deyil, maşındır, özy də mersedesdir ah bu zamana usagi ne deyesen Bir gün Molla Nəsrəddin bir neçə adamın arasında dayanıb söhbət edirmiş.Bir nəfər Mollaya deyir:-Molla dayı, ora bax. bir qazan aş aparırlar!-Mənə nə?-Necə yəni "mənə nə?" aşı sizə aparırlar axı.-Onda sənə nə? duz deyirki sene ne?\n18 yanvar 2015 21:36\n1ci qeşey gulmeli ve menaliydi twk\nnene disini cixardin gozlerinide cixara bilersen?))\n18 yanvar 2015 21:03\nBalaca Səlim ilk dəfə balıq ovuna gedir. Elə birinci dəfədən qızıl balıq tutur. Arzusunu deyir:- İstəyirəm hər gün ad günüm olsun!Qızıl balıq oğlanın arzusunu yerinə yetirir. Amma iki aydan sonra Səlim güzgüyə baxıb görür ki, qocalıb. 18 yanvar 2015 21:03\n18 yanvar 2015 21:01\nMaraqli oldu gulmeli yox))\n18 yanvar 2015 20:56\nVelosiped , gilas,ad gunu cox gulmeli idi\n- Bir uşaq 100 min dollar tapıb onu polisə təhvil verir. Ananı çağırıb ona təşəkkür edəndə təəccübdən dili dolaşan ana ağlaya-ağlaya deyir:- Mən oğlumla fəxr edirəm!beli 18 yanvar 2015 20:48\n2 men ne vaxt boyudum ki qelbler qirdim( 1 2 İnformasiya


Musiqili Teatrın həftəsonu afişası maraqlıdır – Reportyor\nÇərşənbə axşamı, Mart 19, 2019\nİnfarktdan, insultdan qorunmağın TƏBİİ YOLLARI – 7 ÜSUL\nYaşa görə müavinətlər 80 faizə yaxın artırılacaq\nYAP Əli İnsanova cavab verdi:“Onun dalınca heç kim getməyəcək”\n20 yanvar, Qarabağ və Çernobıl əlillərinə avtomobil veriləcək –SƏRƏNCAM\nMədəniyyət Xəbər xətti\nMusiqili Teatrın həftəsonu afişası maraqlıdır\n07/12/2018 reportyor. az\nAzərbaycan Dövlət Musiqili Teatrında həftəsonu maraqlı tamaşalar oynanılacaq.\nSənət ocağının mətbuat xidmətindən Axşam.az-a bildirilib ki, dekabrın 8-də “Molla Nəsrəddinin beş arvadı”, 9-da “Baladadaşın toy hamamı” səhnə əsərləri teatrsevərlərin ixtiyarına veriləcək. Tamaşalar axşam saat 19:00-da başlayacaq.\nHər zaman öz repertuarında uşaq tamaşalarına xüsusi yer verən Musiqili Teatr balaca teatrsevərlərə dekabrın 8-də saat 12:00 və 14:00-də ana dilimizdə “Dəcəl çəpişlər”, 7- 9-da saat 12-də isə “Yağış göbələyinin macərası” və “Qızıl cücə” musiqili əyləncəli nağıl tamaşalarını rus dilində göstərəcək.\nSəhnə əsərlərində Əməkdar artistlər Novruz Qartal, Səmayə Musayeva, Əzizağa Əzizov, Nahidə Orucova, Çingiz Əhmədov, Svetlana Bulax, aktyorlar Möylə Mirzəliyev, Gülnarə Abdullayeva, Gülçöhrə Abdullayeva, Mehriban Zalıyeva, Ağaxan Şərifov, kiçik yaşlı aktyor Rahib Məmmədzadə və başqaları iştirak edəcəklər.\n← Azərdən işdən çıxarıldığı ATV-yə hörmətsizlik – Foto\nMənzurə verilişdə yıxıldı – Video →\nAzərbaycan qədim xəritələrdə – Rus alimdən SENSASİON VİDEO\nYararsız heyvan cəmdəklərinin satışına görə həbs edilənlər var\nAzərbaycanda uçot dərəcəsi azaldıldı\nRusiya etnik münaqişələr səbəbindən PARÇALANA BİLƏR\nLivanın sabiq Baş naziri: “Qloballaşmanın mənfi təsirlərini bəri başdan görməliyik”\n“Səfər Əbiyev çeçenlərlə yaranmış gərginliyin sakitləşdirilməsində iştirak edib” – MÜSAHİBƏ\nÇempionlar Liqasında bütün 1/4 finalçılar bəlli oldu\nƏməkdar həkimə qarşı ŞOK İTTİHAM – “Qələndər Canbaxışov 800 manat pul alıb cərrahiyyə əməliyyatı etdi, məni şikəst qoydu”\nNorveçli modelyer Türkiyədəki moda günlərində Qarabağ həqiqətlərini də “sərgilədi”\nADPU-da “Xəyallar əngəl tanımaz” – sağlamlıq imkanları məhdud olan gənclərin rəsm sərgisinin iştirakçıları mükafatlandırılıb\nElnur Məmmədli qəzaya düşdü – FOTOLAR\nSAĞLAMLIĞIMIZ TƏHLÜKƏDƏDİRMİ? – Və yaxud Qida Təhlükəsizliyi Agentliyinə güvənmək olarmı?\nPentaqon-Rotşildlər savaşında “AFRİKA DÜYÜNÜ”: Türkiyə Sevakin adasında niyə möhkəmlənir? – ARAŞDIRMA\nCanavarların kəndlərə hücumları niyə artıb? – ARAŞDIRMA\nİSRAİL YƏHUDİLƏRİNİ QAÇILMAZ MƏHVƏ APARAN İKİ FACİƏ\nHəbs olunmuş sabiq direktor yenidən vəzifəyə qayıdır?


Üstünlükləri və canlı Roulette mənfi cəhətləri\nİndi canlı rulet oyununun əsas üstünlükləri və mənfi cəhətlərini qeyd etmək istəyirik. Bu, bu məşhur casino oyununun əsaslarını daha yaxşı və daha asan başa düşməyə kömək edəcəkdir. Canlı diler ilə rulet əsas üstünlükləri ilə başlamaq edək.\nCanlı ruletdə oyunun əsas üstünlüyü-bu evdə və ya istirahətdə əsl pin.up casino atmosferini hiss etmək imkanıdır.\nOyunun dürüstlüyü: təsadüfi ədəd generatorundan keçmir; canlı rulet real diler ilə oynanır. Bu halda, rulet təkərinin fırlanmasını və real vaxtdakı bütün diler hərəkətlərini görə bilərsiniz. Siz hətta çox böyük məbləğdə, məbləğlərin geniş bahis bilər. Beləliklə, canlı rulet bahis ölçüləri baxımından daha azaddır.\nMasada hər hansı bir oyunçu diler və masa digər oyunçular ilə canlı sohbet edə bilərsiniz. Bu məqsədlə, oyun canlı chat yaradılmışdır.\nCanlı rulet oyunu yüksək keyfiyyətli yayımlanır, Siz həmçinin sizə uyğun olan rejimi seçə bilərsiniz.\nİndi canlı rulet əsas çatışmazlıqlar siyahısı hərəkət edək. Oyun birbaşa online yayım vasitəsilə aparılır kimi online oyunçuların birbaşa asılılıq. Siz etibarsız online pin-up kazino oynamaq üçün seçerseniz, diler sizi aldatdığı ehtimalı var.\nCanlı Diler İlə Rulet Necə İşləyir\nSiz yəqin ki, hər kəs sizin monitor və ya TV ekran online bir şey izləmək üçün imkan verir ki, axın texnologiya haqqında eşitmişəm. Bu texnologiya sayəsində bir şəxsin ekranın digər tərəfində hərəkətlərini dərhal müşahidə edirsiniz. Bu nöqtədə hətta dünyanın digər hissəsində ola bilər və canlı söhbət edə bilərsiniz (audio, video və ya mətn chat vasitəsilə).\nCanlı rulet və digər https://pin-up-casino-online.mobi board oyunları oynarkən bu texnologiya da istifadə olunur. Casino işçiləri və digər oyunçularla qarşılıqlı əlaqənin olmaması olan onlayn kazinoların əsas çatışmazlığını aradan qaldırmaq üçün nəzərdə tutulmuşdur. Bu yenilikçi həll, dünyanın hər yerindən gələn oyunçuların evdən çıxmadan casinonun real atmosferinə atılmasına imkan verir.\nSiz həmçinin real vaxt bütün diler tədbirlər keçirmək oyun masa və digər oyunçular ilə əlaqə saxlaya bilərsiniz. Qeyd etmək vacibdir ki, bu ünsiyyət yalnız canlı rulet oyununa daxil olan mətn chat vasitəsi ilə baş verir. Ekranın digər tərəfində olan bu diler xüsusi təchiz olunmuş otaqda yerləşir və oyunun gedişini müəyyən edir.\nЧто предлагает казино Космолот своим новым клиентам\nВирусы HSV - вирусы простого герпеса\nСоциальное казино Goxfun об особенностях игр Brandgames


Zakir Həsənov yeni məntəqənin açılışında -\nZakir Həsənov yeni məntəqənin açılışında - FOTOLAR\n18:59 15 Dekabr 2017 Oxunub : 1208\nDekabrın 15-də yeni inşa edilmiş taktiki təlim şəhərciyinin idarəetmə məntəqəsinin açılışı olub. Açılış mərasimində müdafiə naziri, general-polkovnik Zakir Həsənov və nazirliyin digər rəhbər heyəti iştirak edib.\nMüdafiə Nazirliyinin mətbuat xidmətindən AzVision.az-a verilən məlumata görə, idarəetmə məntəqəsi ilə tanışlıq zamanı bildirilib ki, burada təlimlərə cəlb ediləcək şəxsi heyətin yerləşdirilməsi üçün müvafiq infrastruktur yaradılıb. Real döyüş şəraitinə uyğun inşa edilən təlim sahəsində atış çalışmaları, müxtəlif döyüş və xüsusi texnikanın mürəkkəb relyef və hava şəraitində idarə olunması üzrə praktiki vərdişlərin təkmilləşdirilməsi məqsədilə məşğələlərin keçirilməsi, döyüş tapşırıqlarını tədris və praktiki məşq etdirilməsi nəzərdə tutulub.\nSonra Silahlı Qüvvələrinin Hərbi Akademiyası ilə Azərbaycan Milli Elmlər Akademiyası arasında elmi-texniki və təhsil sahəsində əməkdaşlığa dair imzalanmış memorandum çərçivəsində birgə hazırlanmış müxtəlif döyüş vasitələri və texniki avadanlığının nümunələri müdafiə nazirinə təqdim olunub, onların döyüş imkanları nümayiş etdirilib.


MİLLİ KİTABXANADA “KİTABXANA-İNFORMASİYA ELMİ: TƏDRİS VƏ TƏCRÜBƏDƏ YENİ ÇAĞIRIŞLAR” ADLI BEYNƏLXALQ ELMİ KONFRANS KEÇİRİLDİ\nMayın 5-də Azərbaycan Milli Kitabxanasında ümummilli lider Heydər Əliyevin anadan olmasının 93-cü ildönümü münasibətilə “Kitabxana-informasiya elmi: tədris və təcrübədə yeni çağırışlar” adlı beynəlxalq elmi konfrans keçirildi.\nKonfrans Mədəniyyət və Turizm Nazirliyinin dəstəyi, Azərbaycan Dövlət Mədəniyyət və İncəsənət Universiteti və Milli Kitabxananın birgə təşkilatçılığı gerçəkləşdi.\nTədbir iştirakçıları əvvəlcə kitabxanada ulu öndərə həsr edilən kitab sərgisi ilə tanış oldular. Mədəniyyət və turizm nazirinin birinci müavini Vaqif Əliyev bildirdi ki, ulu öndərin bütün sahələrdə olduğu kimi, Azərbaycan mədəniyyətinin inkişafında da böyük xidmətləri olub. Qeyd etdi ki, sərgidə Heydər Əliyevin həyat və fəaliyyətindən bəhs edən 250-dən çox kitab nümayiş olunur. Bu nəşrlər arasında dahi şəxsiyyətin vaxtilə Milli Kitabxanaya hədiyyə etdiyi kitablar da yer alıb.\nBeynəlxalq elmi tədbir daha sonra kitabxananın konfrans zalında davam etdi. Öncə Heydər Əliyevin 1995-ci il iyunun 3-də Milli Kitabxanadakı çıxışı əsasında hazırlanmış videoçarx təqdim edildi.\nMədəniyyət və turizm nazirinin birinci müavini Vaqif Əliyev çıxış edərək Heydər Əliyevin Azərbaycan mədəniyyətinin inkişafındakı xidmətlərindən söz açdı. Bildirdi ki, ötən əsrin 90-cı illərinin əvvəllərində Azərbaycanda yaranan mürəkkəb tarixi şərait nəticəsində respublikanın kitabxana şəbəkələri də məhv olmaq təhlükəsi ilə üzləşmişdi. Məhz bu dövrdə ulu öndərin xalqın tələbi ilə yenidən Azərbaycana rəhbərlik etməsi bütövlükdə elmimizi, mədəniyyətimizi tamamilə dağılmaqdan xilas etdiyi kimi, kitabxanaların da məhvinin qarşısını aldı.\nVaqif Əliyev vurğuladı ki, Heydər Əliyev kitabxananı bütün cəmiyyət üçün müqəddəs bir yer, mənəviyyat, bilik, zəka mənbəyi adlandırırdı: “Ümummilli liderin müstəqil Azərbaycanın kitabxana quruculuğunda mühüm rol oynayan daha bir uğurlu addımı, ölkənin kitabxana tarixində dönüş mərhələsi hesab olunan “Kitabxana işi haqqında” Azərbaycan Respublikası Qanununun qəbul olunması idi. Bu gün Heydər Əliyevin ideyalarını layiqincə davam etdirən Prezident İlham Əliyev də ölkəmizdə kitabxana işinə böyük qayğı göstərir. Dövlət başçısının 2004-cü ildə imzaladığı “Azərbaycan dilində latın qrafikası ilə kütləvi nəşrlərin həyata keçirilməsi haqqında” sərəncamı da bu istiqamətdə aparılan uğurlu işlərin davamıdır”.\nMilli Kitabxananın direktoru Kərim Tahirov Heydər Əliyevin ölkəmizə rəhbərlik etdiyi tarixi dövrün əhəmiyyətindən və Azərbaycanın inkişafı üçün atılan addımlardan söz açdı. Ulu öndərin həyat yolunun, zəngin irsinin bugünkü gənclər tərəfindən dərindən öyrənilməsinin əhəmiyyətini vurğuladı. Bildirdi ki, hər zaman kitaba və kitabxana işinə xüsusi diqqət ayıran Heydər Əliyev bu sahənin inkişafı üçün bütün lazımi addımları atıb.\nDövlət Mədəniyyət və İncəsənət Universitetinin (ADMİU) rektoru, professor Fərəh Əliyeva ulu öndərin siyasi kursu haqqında məlumat verdi. Bildirdi ki, hər il olduğu kimi, bu il də ADMİU öz ənənələrinə sadiq qalaraq Heydər Əliyevin siyasi irsinin öyrənilməsi və təbliği istiqamətində müxtəlif tədbirlər keçirir.\nKonfrans daha sonra iki seksiyada öz işini davam etdirdi.\n“Kitabxanaşünaslığın aktual problemləri” seksiyasında Kərim Tahirovun “Gələcəyə çağırış və kitabxana fəaliyyətinin əsas istiqamətləri: prioritetlər və perspektivlər”, Milli Kitabxananın oxuculara xidmət işləri üzrə direktor müavini Ədibə İsmayılovanın “XXI əsrin informasiya məkanında oxuculara xidmətin əsas istiqamətləri, innovativ yeniliklərin tətbiqi təcrübəsi”, kitabxananın elmi katibi Əminə Cəfərovanın “Azərbaycan ədəbi nümunələrinin beynəlxalq səviyyədə tədqiqində Milli Kitabxananın fəaliyyəti” və digər mövzularda məruzələr dinlənildi.\n“Kitabşünaslıq, biblioqrafiyaşünaslıq və multidissiplinar tədqiqatlar” seksiyasında isə AMEA Hüseyn Cavidin ev-muzeyinin direktoru, filologiya üzrə elmlər doktoru Gülbəniz Babaxalının “AMEA Hüseyn Cavidin ev-muzeyində kitabşünaslıq üzrə aparılan elmi tədqiqatlar”, Məhəmməd Füzuli adına Əlyazmalar İnstitutunun baş elmi işçisi Tahirə Həsənzadənin “Əlyazmalar İnstitutunun elmi fondunda qorunan Azad Təbrizinin tərcümə əsərləri”, ADMİU-nun dosenti Əli Əliyevin “Azərbaycanda ilk kitab kataloqu” və başqa mövzularda məruzələr təqdim edildi.\nQeyd edək ki, konfrans çərçivəsində Azərbaycan Milli Kitabxanası ilə Dövlət Mədəniyyət və İncəsənət Universiteti arasında qarşılıqlı əməkdaşlığa dair memorandum da imzalandı.


Qur᾽an, Tövratda və İncildə həzrət Məhəmmədin (s) zühur edəcəyi haqda xəbər verildiyinə dəfələrlə işarə etmişdir.\nİNCİL VƏ TÖVRATDA HƏZRƏT MƏHƏMMƏDİN (S) PEYĞƏMBƏRLİYİ HAQDA\n«O kəslər ki, əllərindəki Tövratda və İncildə [adını, vəsfini və əlamətlərini] yazılmış gördükləri rəsula-ümmi [heç kəsin yanında oxuyub elm öyrənməmiş və ya Məkkəli] peyğəmbərə tabe olurlar. [O peyğəmbər] onlara yaxşı işlər görməyi buyurar, pis işləri qadağan edər.» (Ə᾽raf-157).\n«Onu da xatırla ki, bir vaxt Məryəm oğlu İsa belə demişdi: Ey İsrail oğulları! Həqiqətən mən, özümdən əvvəl nazil olmuş Tövratı təsdiq edən və məndən sonra gələcək Əhməd adlı bir peyğəmbərlə [sizə] müjdə verən Allah elçisiyəm!» (Səf-6).\nBununla yanaşı, tarixə nəzər saldıqda Peyğəmbərin (s) dövründə kitab əhlindən, yə᾽ni məsihi və yəhudilərdən bir çoxunun Peyğəmbərə (s) iman gətirərək İslamı qəbul etdiklərinin şahidi oluruq.\nKitab əhlinin kütləvi şəkildə İslamı qəbul etməsi, Tövrat və İncildə həzrət Məhəmmədin (s) zühuru haqda xəbər verilməsini bir daha sübuta yetirir.\nÇünki əgər bu kitablarda Məhəmmədin (s) zühur edəcəyi haqda xəbər verilməsəydi, yəhudi və məsihilər çox asanlıqla onu təkzib edər və ona iman gətirmək fikrinə düşməzdilər. Qəlblərində kin-küdurət olmayan, həzrət Musa və İsaya (ə) iman gətirmiş şəxslər təbii ki, peyğəmbərlərin sonuncusu və ən şərəflisi olan Məhəmmədə (s) də iman gətirməli idilər.\nOnlara iman gətirməyənlər isə, Məhəmmədin (s) peyğəmbərliyini qəbul edib ona iman gətirmələri üçün mö᾽cüzə görməli idilər. O ki, qaldı Məhəmmədin (s) mö᾽cüzələrinə, Qur᾽andan başqa onun bir çox digər mö᾽cüzələri də olmuş və bəşəriyyətin haqqa hidayət olması üçün digər peyğəmbərlərin mö᾽cüzələrindən daha böyük tə᾽sir göstərmişdir. Çünki onun mö᾽cüzələri haqda nəql olunmuş hədis və rəvayətlər zaman və e᾽tibar baxımından digər peyğəmbərlərin mö᾽cüzələri haqda nəql olunmuş hədis və rəvayətlərdən daha yaxın və daha mö᾽təbərdir.\n1. Qur᾽an ayələri nəinki mö᾽cüzəni inkar etmir, hətta onları sübuta belə yetirir;\n2. Mö᾽cüzə, peyğəmbərin ixtiyarından xaric bir işdir. Belə ki, o yalnız Allahın istək və iradəsilə mö᾽cüzə göstərə bilər;\n3. Peyğəmbərlik iddiası edən şəxs iddiasını sübuta yetirmək üçün mö᾽cüzə göstərməlidir. Lakin, Allah-taala bundan artıq nə ona mö᾽cüzə izni verməli, nə də özü mö᾽cüzə göstərməlidir. İnsanların bütün istəklərinə, o cümlədən onların hər dəfə mö᾽cüzə istəyinə müsbət cavab vermək düzgün təvəqqö deyildir.\n4. Mö᾽cüzə inkar və təkzib olunduğu zaman insanların əzab və fəlakəti ilə nəticələnir. Lakin müşriklər bu qəbildən olan mö᾽cüzələri istədilərsə də, müsəlman ümməti belə bir fəlakətə düçar olmadı;\n5. Əbədi olan yeganə mö᾽cüzə, Allah tərəfindən peyğəmbərlərin sonuncusu olan həzrət Məhəmmədə (s) nazil olmuş Qur᾽ani-Kərimdir. Məhəmməd (s), qiyamət gününədək qalacaq bu ilahi mö᾽cüzə ilə müşrikləri mübarizə meydanına, ona iman gətirmiş şəxsləri isə haqq-ədalətə də᾽vət edirdi;\n6. Məhəmmədin (s) mö᾽cüzələri mütəvatir olaraq sübuta yetməklə yanaşı, Tövrat və İncildə də o həzrətin zühur edəcəyi haqda əvvəlcədən xəbər verilmişdir;\n7. Məhmmədin (s) mö᾽cüzələri çox olsa da, Qur᾽andan başqa onların hamısı yaşadığı zaman və məkana aid olmuşdur. Bu mö᾽cüzələrin heç biri keçmiş peyğəmbərlərin mö᾽cüzələri kimi əbədi olmamışdır.


24 Aprel 2018, 16:17 8901\nBakı Metropoliteninin marketinq şöbəsinin rəhbəri Lalə Babayeva rayon camaatını təhqir edib.\nBakuPost xəbər verir ki, o, sosial şəbəkədə "pik” saatlarda qatarların hərəkət intervalının azaldılmasından şikayət edən Zakir Əlizadənin statusuna kəskin cavab yazıb. Belə ki, şikayətçinin səhvə yol verərək "ças pik” ("час пик”) əvəzinə "çastpik” yazmasına ironiya ilə yanaşan L. Babayeva cavabı ilə etirazlara səbəb olub.\nBakı Metropoliteninin təmsilçisi Lalə Babayevanın statusa cavabı: ""Çastpik” yazanlar öz kəndində qalsaydı, belə problem yaranmazdır”. (Hərçənd ki, Lalə Babayeva özü də cümləsində qrammatik səhvə yol verib və "yaranmazdı” yerinə "yaranmazdır” yazıb).\nSosial şəbəkə istifadəçiləri onun bu cavabının kənd adamlarına təhqir olduğunu yazıb və #hamimizkendchiyik heşteqi altında kampaniya başladıb.\nİctimai fəal Bəxtiyar Hacıyev isə L. Babayeva ilə bağlı maraqlı fakt açıqlayıb. O, metropolitendə şöbə rəhbəri olan xanımın "Bakı Metropoliteni” QSC-nin keçmiş sədr müavini Zaur Babayevin qızı olduğunu yazıb.\nMəlumat üçün bildirək ki, Zaur Babayev əvvəllər "Bakelektrikşəbəkə”də işləyib, 2014-cü ildə "Bakı Metropoliteni” QSC-yə sədr müavini təyin olunub. Bir il sonra isə bu vəzifədən çıxarılıb.


2021, 24 İyun, Cümə axşamı, Bakı vaxtı 13:15\n"Obyektiv TV"-nin əməkdaşının toplantıda çəkdiyi video\n«Avropa Birliyi bizimlə qonşuluq siyasəti haqqında proqram qəbul edib. Başına dəysin sənin o proqram! Neçə illərdir Azərbaycan vətəndaşları Avropa ölkələrinə getmək üçün bir il irəlidən növbəyə dururlar».\nBu fikri Prezident Administrasiyası İctimai-siyasi şöbəsinin müdiri Əli Həsənov «Vətəndaş Cəmiyyətinin İnkişafında QHT-lərin rolu» mövzusunda keçirilən konfransda deyib:\n«Mənim ölkəm o Avropa ölkələrinin heç birindən pis deyil. Heç birindən geri qalan deyil. Lakin biz öz fəaliyyətimiz çərçivəsində bəzən Avropa dövlətlərinə getməli oluruq. Onlarla da bu məsələləri müəyyən etməli oluruq. Amma baxın, sərf edəndə, Azərbaycan tərəfdaşdır. Qonşuluq naminə bu dövlətlə əlaqə qururlar. Amma sərf etməyəndə, bir Strässer kimi deputatı çıxarırlar. Almaniyada heç nə ilə tanınmayan, heç bir nüfuzu, hörməti olmayan bir deputatı qəhrəman ediblər».\n«ALMANİYANIN ÖZÜNÜN PROBLEMİ AZDIR?»\nƏli Həsənov son günlər aktual olan Almaniya mövzusuna da toxunub:\n«Məgər Almaniyanın özünün problemi azdır? Məgər Avropanın problemləri azdır. Görün, bir Avropa nə gündədir. Şərqi Avropanın bütün iqtisadiyyatını dayandırdılar, kompensasiya verəcəyik adı ilə, istehsalın standartlarını qaldıracağıq adı ilə. Macarıstanın, Rumıniyanın, Bolqarıstanın, Polşanın daxili istehsalı dayandı, kompensasiya alırdılar Avropa Birliyindən. İndi Avropa Birliyi böhrana düçar olub, kompensasiyalar dayanıb, bu ölkələrdə işsizlik baş alıb gedir. Bunun indi hesabını kim verəcək? Kim verəcək Macarıstanda ləğv olunan, sökülən televiziya zavodunun, avtomobil zavodunun, digər zavodların hesabını».\nƏli Həsənov daha sonra belə bir sual səsləndirib: «Biz bunlardan nə öyrənə bilərik?».\nO, ötən il Misirdə baş verən hadisələrə də toxunub:\n«Nətər olur 40 il, 50 ildir Misir Avropanı qane edirdi, indi qane etmir? Nətər olur 3-5 il əvvəllər Qaddafi’dən yardım alan dövlətlər onun üzərinə təyyarə göndərdilər? Bilirsiniz, bu siyasətin hamısının yeri var. Biz Azərbaycan olaraq BMT Təhlükəsizlik Şurasına bilavasitə rəhbərlik edən dövlətik. Dünya siyasətinin formalaşmasında iştirak edirik. Amma dövlətin, xalqın, millətin üzərinə bu qədər namərdcəsinə gəlmək olmaz».\nAZƏRBAYCANIN EYİBLƏRİNİ GÖSTƏRMƏYƏ BAŞQA VAXT YOX İDİ?\nƏli Həsənov qeyd edib ki, Azərbaycan müxalifəti haqqında çox danışmaq istəmir:\n«Bu insanlar nə qədər rəzil, anti-Azərbaycan mahiyyəti daşıdıqlarını ortaya qoydular. Məgər bu insanlar üçün başqa vaxt yox idi Azərbaycanın eyiblərini göstərməyə? Təsəvvür edirsiniz, jurnalistləri tutub çəkirdilər mikrorayonlara, ora-bura. Biz demirik ki, bizim hər yerimiz gözəldir. Hər yeri gözəl millətlər yoxdur. Bircə peyğəmbərlər haqqında hər yeri gözəl demək olar. Gör, nə qədər namərd olasan ki, belə siyasət aparasan? Mən təsəvvür etmirəm ki, bundan sonra Azərbaycanda hətta hakimiyyətdən narazı adam onlara səs versin».\n«BİZƏ BELƏ RUHANİYYƏT LAZIM DEYİL»\nƏli Həsənov deyib ki, İran ruhanilərinə qarşı olan qüvvələr sonda anti-Azərbaycan platformasında ruhanilərlə birləşdilər:\n«Sağlam ruhaniyyətlə biz də birik. Ancaq o saxta ruhaniyyət var ki, zorla bizə «gey» demək istəyir, onlara qarşı biz dirəniş veririk. Biz İran ruhaniyyətinə deyirik ki, hər gün alnını möhürə vurursan, əlini Allaha uzadırsan, ancaq məsciddən çıxan kimi yalan danışırsan. Sənin dinin də saxtadır, özün də saxtasan. Bizə belə ruhaniyyət lazım deyil».\nÖZLƏRİNİ ATIB YERƏ...\nƏli Həsənov İranın tənqidinə ara verərək yenidən müxalifətə üz tutub. Onları bədnam adlandırıb:\n«Belə xalq gəzintisi olur? Jurnalisti, turisti görəndə özünü yerə atasan. Təsəvvür edirsiz, İctimai Televiziyanın qarşısında bunlar nə oyundan çıxdılar. Adamın dili gəlmir oradakılara xanım desin. Özlərini atıb yerə, nələri vardı tökdülər camaatın qarşısına. Ayıbdır. Dədə-babadan görmüşük ki, xanımlar xeyirdə-şərdə bəlli bir məsafə gözləyərlər. Məgər bu, Azərbaycan xanımına yaraşan hərəkət idimi?».\nƏli Həsənov deyib ki, məhz vətəndaş cəmiyyətləri belə qüvvələrə qarşı dirəniş göstərməlidir.\n«KÜL SİZİN BAŞINIZA Kİ, QƏRB SİZİ HAKİMİYYƏTƏ OTURDACAQ»\nƏli Həsənovun deməsinə görə, hələ də müxalifət güman edir ki, Qərbdən gəlib onları hakimiyyətə gətirəcəklər:\n«Kül sizin başınıza ki, Qərbdən gəlib sizi hakimiyyətə oturdacaqlar və sizi idarə edəcəklər. Belə hakimiyyəti mənə müftə versələr, vallah, gözümün ucu ilə baxmaram. Bir hakimiyyət ki, xalqı qarşısında hesabat vermir, xalqın iradəsinə söykənmir, o hakimiyyət bu yandan gələr, oyandan gedər».


"Biliyə əsaslanan cəmiyyətdə müəllimlərin kompetensiyaları: siyasət, pedaqogika, sosial vərdişlər"\nDekabrın 1-də Bakıdakı "Park İNN" otelində "Biliyə əsaslanan cəmiyyətdə müəllimlərin kompetensiyaları: siyasət, pedaqogika, sosial vərdişlər" mövzusunda beynəlxalq konfrans öz işinə başladı. Tədbirin təşkilatçıları YUNESKO, Azərbaycan Respublikası Təhsil Nazirliyi, Rabitə və İnformasiya Texnologiyaları Nazirliyidir. Konfransın Azərbaycanda keçirilməsinin təşəbbüskarı YUNESKO-nun Təhsildə İnformasiya Texnologiyaları İnstitutudur.\nKonfransın əsas məqsədi biliyə əsaslanan cəmiyyətdə müəllimlərin başlıca kompetensiyaları (İKT, pedaqoji və sosial kompetensiyalar) əsasında onların peşəkar inkişafı ilə bağlı strategiya, istiqamət və təcrübə ətrafında fikir mübadiləsinin aparılmasıdır. Konfransda təhsil nazirinin müavini Qulu Novruzov, rabitə və informasiya texnologiyaları nazirinin müavini Elmir Vəlizadə, YUNESKO-nun Təhsildə İnformasiya Texnologiyaları İnstitutunun direktoru Dendev Badarç, 20-dən çox beynəlxalq ekspert və 60 yerli mütəxəssis iştirak edirdi. Ekspertlər Rusiya, Malayziya, Slovakiya, Finlandiya, Niderland, Ukrayna, İtaliya, Turkiyə, Litva və Belarusu təmsil edirlər.\nQeyd edək ki, YUNESKO-nun Təhsildə İnformasiya Texnologiyaları İnstitutunun (TİTİ) əsas məqsədlərindən biri təhsildə informasiya və kommunikasiya texnologiyalarının tətbiqi üzrə proqramların işlənib hazırlanmasına və reallaşdırılmasına dəstək göstərmək, həm bütün dünyanın, həm də ayrı-ayrı ölkələrin tələblərinə istiqamətlənən proqramlar həyata keçirməkdir. Öz statusu və funksiyaları çərçivəsində TİTİ bütün səylərini təhsil və tədrisə yardım imkanlarının genişləndirilməsi, informasiya texnologiyaları sahəsində milli potensialın gücləndirilməsi, təhsildə rəqəmsal qeyri-bərabərliyin aradan qaldırılması və hamının təhsil ala biləcəyi cəmiyyətin formalaşmasına dəstək göstərilməsi istiqamətinə yönəldir.\nTİTİ həmçinin texniki peşə təhsili sahəsində İKT-nin tətbiqi üzrə geniş təcrübə toplayıb. 2001-ci ildə institut tərəfindən "Texniki peşə təhsilində informasiya və kommunikasiya texnologiyaları" layihəsi həyata keçirilib və bu istiqamətdə bir sıra mühüm nəticələr əldə edilib.\nTədbiri giriş sözü ilə açan təhsil nazirinin müavini Qulu Novruzov öncə konfrans iştirakçılarını təhsil naziri Misir Mərdanovun adından salamlayaraq ölkəmizdə İKT-nin və digər sahələrin inkişafında mühüm rol oynayacaq konfransın əhəmiyyətindən danışdı. Bildirdi ki, Azərbaycanın inkişaf strategiyasının yerinə yetirilməsi məqsədilə dünyanın ən qabaqcıl təcrübəsinin öyrənilməsi və təhsildə daha səmərəli, effektiv tətbiqi üçün sistemli olaraq bir çox proqram və layihələr reallaşdırılır.\nSon illər İKT-nin tətbiqi ilə bağlı kadrların hazırlanması, elektron təhsil və elektron idarəetmənin həyata keçirilməsi nəticəsində bir çox uğurların əldə edildiyini vurğulayan təhsil nazirinin müavini Qulu Novruzov "2008-2012-ci illərdə Azərbaycan Respublikasının təhsil sisteminin informasiyalaşdırılması üzrə Dövlət Proqramı" çərçivəsində görülən işlər haqqında məlumat verdi.\nTədbirdə çıxış edən rabitə və informasiya texnologiyaları nazirinin müavini Elmir Vəlizadə qloballaşan cəmiyyətimizdə təhsilin inkişaf etdirilməsində İKT-nin xüsusi əhəmiyyət kəsb etdiyini iştirakçıların nəzərinə çatdırdı. E.Vəlizadə son illər respublikamızda bütün sahələrin dinamik inkişaf etdiyini vurğulayaraq belə konfransların keçirilməsini təqdirəlayiq hal kimi qiymətləndirdı.\nYUNESKO-nun Təhsildə İnformasiya Texnologiyaları İnstitutunun direktoru Dendev Badarç çıxış edərək bildirdi ki, müəllimlər İKT-dən səmərəli şəkildə istifadə etməlidirlər. İKT-nin tətbiqində bacarıqlı müəllimlərin xüsusi rol oynadığını nəzərə çatdıran Dendev Badarç qeyd etdi ki, tədrisin əsas komponenti müəllim-şagird münasibətləridir. Bu münasibətlərin inkişaf etdirilməsi və daha effektiv olmasında onlayn və virtual tədrisin xüsusi rolu var.\nTədbirin plenar iclasında Azərbaycan Respublikası Müəllif Hüquqları Agentliyinin sədri Kamran İmanov, Distant Təhsil üzrə Milli Mərkəzin təhsil üzrə direktoru, YUNESKO-nun Təhsildə İnformasiya Texnologiyaları İnstitutunun İdarəetmə Şurasının sədri Bernard Kornü, Rusiya Elmlər Akademiyasının Kompüter Mərkəzinin baş elmi işçisi, YUNESKO-nun Təhsildə İnformasiya Texnologiyaları İnstitutunun eksperti Aleksandr Uvarovun və başqalarının müxtəlif mövzularda məruzələri dinlənildi.\nTədbir plenar iclaslar və müəllimlərin İKT sahəsində kompetensiyaları, açıq təlim resursları və peşə təhsilinin inkişafı mövzuları üzrə işçi qruplarda müzakirələr aparılmaqla davam etdirildi.\nKonfrans dekabrın 2-də öz işini davam etdirəcək.


Beynəlxalq Muğam Mərkəzində “Söz” ədəbi-bədii layihəsinə start verilib » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nDate: 08 Dekabr 2018, 09:50, Oxunma sayı: 227\nDekabrın 5-də Muğam Mərkəzində Azərbaycan Respublikası Mədəniyyət Nazirliyinin təşəbbüsü ilə Beynəlxalq Muğam Mərkəzi və "Mədəniyyət” televiziya kanalı birgə həyata keçirdiyi "Söz” ədəbi-bədii layihəsinin ilk tədbiri dahi şair Molla Pənah Vaqifin poeziyasına həsr olunmuşdu.\nDərin və incə duyğular şairi olan Vaqifin şəninə hazırlanan gecə öz tərtibatı və təqdimatı ilə fərqlənirdi. Qonaqları musiqi və şerin sehri ilə Muğam Mərkəzinin foyesində salamlayan Vaqif (aktyor Tural Əhməd) onları öz dünyasına dəvət edir. Beləcə tamaşaçılar şairin izi ilə onun öz şeriyyatı və düşüncələrinin arxasınca yollanırlar. Tam fərqli formatda hazırlanan bu tədbir elə ilk dəqiqələrdən böyük bir şeir və musiqi zövqü vəd edir. Beləliklə söz və musiqinin vəhdətində Vaqif yaradıcılığının ən gözəl nümunələri təqdim edilir. Aktyor Tural Əhmədin Vaqif obrazında şairin "Yenə dağ başında” şeirini oxuduqdan sonra səhnəyə Muğam Müsabiqəsinin qalibi Almaxanım Əhmədli çıxır. O, şairin "Gəlməmişəm” qəzəlini ifa edir.\nGecədə Əməkdar artistlər Elxan Rza, Hüsniyyə Mürvətova, aktyorlar Kamal Yaşar, Ləman Mеhri şairin yaradıcılığından gözəl nümunələr səsləndirdilər. Gənc xanəndələr Pərviz Qasımov, Elgiz Əliyev, Könül Məmmədli, Azərbaycan Televiziyası və Radiosunun Cahangir Cahangirov adına xor kapellası bulaq kimi axan Vaqif misralarının musiqi ilə həmahəng harmoniyasından yaranan xoş duyğuları bölüşdülər. "Söz” ədəbi layihəsinin bu dəfəki buraxılışı gecəyə təşrif buyuranlara muğam, musiqi və Vaqif yaradıcılığını mistik bir atmosferdə təqdim etdi.\nNoyabrın 7- də saat 19:00-da Beynəlxalq Muğam Mərkəzində, Mərkəzin və Azərbaycan Dövlət Mədəniyyər və İncəsənət Universiyetinin birgə "Yeni nəsil dəvət edir” adlı layihəsi çərçivəsində "Sarı simin lisanı"adlı konsert keçiriləcək.


Ölkəmiz Moldovada kitab sərgisində təmsil olunur\nAzərbaycan Moldovanın paytaxtı Kişineuda keçirilən XXI Beynəlxalq Kitab Salonu ənənəvi beynəlxalq kitab sərgisində təmsil olunur. Moldova Milli Kitabxanasında təşkil edilən sərgi avqustun 31-dən sentyabrın 4-dək davam edəcək.\nBu barədə avqustun 30-da Kişineuda keçirdiyi mətbuat konfransında Moldova Milli Kitabxanasının direktoru Aleksey Reu məlumat verib. Onun sözlərinə görə, sərgidə 18 ölkədən 5 mindən çox adda kitab nümayiş etdiriləcək. Bu il tədbir Milli Kitabxananın yaradılmasının 180 illiyinə və İon və Doyna Aldya-Teodoroviçlər İlinə həsr olunub.\nXXI Beynəlxalq Kitab Salonu II Milli kitab və qiraət festivalı çərçivəsində keçirilir. Festival Moldovanın kitabxanalar olan bütün yaşayış məntəqələrini əhatə edir.\nMoldovadakı kitab bayramında ölkəmizi təmsil edən nümayəndə heyətinə M.F.Axundzadə adına Azərbaycan Milli Kitabxanasının beynəlxalq əlaqələr üzrə direktor müavini Mələkxanım Hacıyeva, mədəni-kütləvi işlər şöbəsinin redaktoru Şəhla Həmidova, Mədəniyyət və Turizm Nazirliyinin Nəşriyyat, reklamın təşkili və informasiya şöbəsinin məsləhətçisi Faiq Xudanlı daxildir.\nBu barədə Milli Kitabxanadan verilən məlumatda bildirilir. Qeyd olunur ki, nümayəndə heyəti beynəlxalq sərgi ilə yanaşı, Moldova Milli Kitabxanasının 180 illik yubileyində də iştirak edəcək.\nAzərbaycan Milli Kitabxanası beynəlxalq əlaqələrin inkişafına, genişləndirilməsinə xüsusi önəm verir.\nKitabxanadan bildiriblər ki, sentyabrın 5-dən 8-dək direktor Kərim Tahirov Avrasiya Kitabxanaçılar Assambleyasının XIV ümumi iclasında və Belarus Milli Kitabxanasının 90 illik yubileyində iştirak etmək məqsədilə Minsk şəhərində səfərdə olacaq.\nMədəniyyət.- 2012.- 31 avqust.- S. 4.


0 Şərh Baxış: 1 025\nBu gün futbol üzrə Azərbaycan Premyer Liqasında XIII tura yekun vurulub.\nMilli.Az matc.az-a istinadən bildirir ki, sonuncu oyun günündə bir görüş baş tutub.\nLider "Qarabağ" səfərdə "Sabah"la üz-üzə gəlib. Ağdam klubu bu oyunda qələbə qazanmaqla izləyiciləri ilə xal fərqini artırmağı hədəfləmişdi. İlk dövrədə bu rəqibinə 0:2 hesabıyla uduzmuş "Sabah" isə həm həmin yenilgisinin qisasını ala, həm də turnir cədvəlində "Zirə"ni qabaqlaya bilərdi. Amma sözügedən komanda yeni baş məşqçisi Jelko Sopiçin debüt matçında minimal hesabla məğlub olub.\nXatırladaq ki, turun digər oyunlarında "Keşlə" "Sumqayıt"a (2:1), "Qəbələ" "Zirə" (3:0) qalib gəlib, "Səbail" - "Neftçi" matçında isə qalib müəyyənləşməyib - 0:0.\n"Sabah" - "Qarabağ" 0:1\nMasazır. "Bank Respublika Arena", 20:00.\n25 Sentyabr 13:29 7 157 "Toy etmək olar" - İşçi qrupunun rəhbəri ŞƏRTLƏRİ AÇIQLADI\n25 Sentyabr 17:54 6 980 Səfərbərlik Xidməti məlumat yaydı\n25 Sentyabr 10:50 6 811 Azərbaycanda karantin yenə sərtləşir? - TƏBİB-dən açıqlama\n25 Sentyabr 12:23 6 041 Prokurorluq Bakıda ərini dərman verib yatızdıraraq amansızlıqla öldürən qadınla bağlı məlumat yaydı - Qatil tək olmayıb - FOTO\n25 Sentyabr 11:43 5 326 Fəxrəddin Manafovun vəziyyəti pisləşdi - Xəstəxanaya aparıldı\n25 Sentyabr 15:33 4 957 Azərbaycanda bu gün yoluxanların sayı azaldı - CƏDVƏL\n25 Sentyabr 09:38 4 770 Restoranda karantini pozdular - Məşhur sima da orada olub - VİDEO\n22 Sentyabr 19:09 47 828 Bakıda ərini xüsusi amansızlıqla qətlə yetirən qadınla bağlı YENİ XƏBƏR - FOTO\n21 Sentyabr 10:26 18 919 Ermənistana "müharibə" əmri verilib - Azərbaycan terrorçularla savaşacaq\n21 Sentyabr 10:06 17 578 Səfərbərlik və Hərbi Xidmətə Çağırış üzrə Dövlət Xidməti məlumat yaydı\n24 Sentyabr 17:25 12 578 Başı onlayn dərsə qarışan müəllimin uşağı 7-ci mərtəbədən yıxılıb öldü - FOTO\n22 Sentyabr 15:03 11 769 Azərbaycanda toylar bərpa edilir, göstəriş verildi - İDDİA\n23 Sentyabr 21:14 11 473 Rəmişin həyat yoldaşı Minadan üzr istədi, Mina isə onu "ələ saldı"\n21 Sentyabr 14:30 11 255 Böyük Qarabağ savaşı istisna deyil


ABŞ kəşfiyyatının “beyni”: Qarabağ, müxalifət və rəsmi Bakının manevri\n21 Fevral 2015 21:15\n“Azərbaycan iki təhlükə ilə üz-üzədir: Ukrayna böhranından sonra yaşanan Qərb-Rusiya qarşıdurmasında tərəf olmaq və dünya bazarında neftin qiymətinin aşağı düşməsi”.\nPublika.az xəbər verir ki, bu barədə ABŞ kəşfiyyatı CİA-ya bağlılığı ilə seçilən beyin mərkəzi “Stratfor”un “Azərbaycan böhranla necə mübarizə aparır” adlı məqaləsində deyilir.\nAzərbaycanın Avropa üçün alternativ enerji mənbəsi olaraq əhəmiyyəti artır. Rəsmi Bakı bundan qazanc əldə etməyə və ölkəni ayaqda saxlamağa çalışır. Lakin hazırda Bakının enerji layihələrində maliyyə və siyasi məhdudiyyətlər var. Azərbaycan rəhbərliyi bu məhdudiyyətlərə qarşı diplomatik manevrlərini gerçəkləşdirir.\nUkrayna böhranı Avropaya Rusiya enerjisindən asılılığın nə qədər təhlükəli olduğunu bir daha göstərdi. Bu isə Bakı üçün yeni imkanlar açır. Ötən illər ərzində Bakı Avropanın etibarlı enerji tərəfdaşı olub və bu ölkə öz etibarlılığını artırıb. Bu gün Cənubi Qaz Dəhlizi layihəsinin gerçəkləşməsi istiqamətində sürətli addımlar atılır. Hansı ki, bu kəmərlə Avropaya ilkin mərhələdə 10 milyard kubmetr qaz çıxarılacaq. Sonrakı mərhələlərdə onun həcmi genişləndiriləcək.\nTəbii ki, Rusiya-Qərb qarşıdurması Azərbaycana enerji baxımından sərfəlidir, lakin burdakı siyasi təhlükələr də az deyil. Misal üçün, Yunanıstanda iqtidara keçən solçular Azərbaycan qazını Avropaya daşıyacaq boru kəmərinə maneələr yaradır.\n“Stratfor” dünya bazarında neftin qiymətinin aşağı düşməsini də Azərbaycan üçün təhlükə hesab edir. Hazırda mənzərə dəhşətli deyil. Neft istehsalından əldə olun gəlir ÜDM-in aşağı düşməsini sığortalayır. Bununla yanaşı, ölkənin iqtisadi valyuta ehtiyatları da iqtisadi inkişafı saxlamağa imkan verir. Hazırda neftin qiyməti 55 dollar olsa da, Azərbaycan 1,9 faiz iqtisadi artım proqnozlaşdırır. Bu regiondakı digər ölkələrlə müqayisədə müsbət göstəricidir. Misal üçün, Rusiyaya nisbətən Azərbaycanın inkişafı nəzərəçarpandır. Lakin neftin düşməsi istər-istəməz əlavə problemlər yaradır və Azərbaycanın siyasi rəhbərliyi bu problemi yoluna qoymalıdır.\nBeyin mərkəzi Bakı üçün Rusiyanın da problem olduğunu yazır. Hansı ki, Azərbaycan öz güclü qonşusunun quyruğunu tapdalamamaq üçün hər an ayıq olmalıdır.\nBakı hazırda Qərb və Rusiya arasında balans siyasəti yürüdür. Onlara bunu etmək üçün güc verən amillər var. Bunlardan biri də ölkədə siyasi rəhbərliyin opponentlərinin zəif olmasıdır. Bu, müxalifətin keçirdiyi mitinqlərdə özünü göstərir. Ölkədə alternativ güc zəifdir.\n“Azərbaycan Ermənistanla müharibə edib ərazi bütövlüyünü bərpa etmək istəsə də bir qədər ehtiyatla davranır. Çünki Bakı müharibə addımı ilə İrəvanın arxasında dayanan Moskvanı “oyada” bilər. Bu isə Azərbaycana hələlik sərf etmir”, - deyə “Stratfor” qeyd edib.


"Dünəndən ya rəssam oluram, ya da rejissor qadın..."\n16/06/2016 [14:29] - Cəmiyyət - ( 4474 dəfə baxılıb)\nVahid Qaziylə bəlkə bir və ya iki dəfə rastlaşmışam. O tanınan yazar, mən isə tanınmayan gənc jurnalist olduğum üçün bəlkə də realda məni diqqətə almayıb. Amma mən nədənsə hər zaman Vahid Qazi deyəndə ürəyimdə bir sıcaklık olurdu. Sonra sosial şəbəkədə ara-sıra söhbət edirdik. Ã–zünün xəbəri olmasa da, onun blokunun oxucusuyam. “Çöl Qala” əsərini yazdığını duyanda da, duyğusal insan hər halda Şuşadan yazıb, dedim. Çünkü Şuşada Çöl Qala məscidinin olduğunu bilirdim.\nMən hansısa əsəri müzakırə etməmişəm indiyədək. Oxumuşam, ya bəyənmişəm, ya da əksinə. İstənilən halda susmuşam. Vahid Qazidə başqalarında olmayan cəsarəti gördüm. Mənə ”oxuyun, fikirlərinizi bilmək maraqlı olar” dedi. Əsəri oxuyub tək kəlmə yaza bildim ona: “Mənə bir gün vaxt verin. Əsərin təsirindən çıxım”.\nAmma bir az zor gəlir. Dünəndən ya rəssam oluram, ya da rejissor qadın. Görmədən, toxunmadan sevilməyi öyrənirəm. Əslində düşünürəm yaxşı ki, Vahid Qazinin qəhrəmanları görüşməyib. Yoxsa hər şey bu qədər saf olmazdı. Qəhrəmanların söhbətindən o qədər bol informasiya aldım ki, əslində nədən bu insanlar özlərini gizlədib deyə də düşündüm. Amma bir tərəfdən də Azərbaycanda dul qadın reallığı canlanıb bu əsərdə. Daxilində cəsarətli, virtual olaraq hər şeyi danışa bilən, amma realda cəmiyyətin müzakirə və qınağından çəkinən xəyanətə uğramış Azərbaycan qadını”¦\nBir tərəfdə də hər kəsin gözəlliyinə valeh olduğu bir qadınla ailə quran, amma daxili yanlızlığından qurtala bilməyən, evindəki qadınla yalnız intim bağlantısı olan, həmsöhbət ola bilməyən Azərbaycan kişisi”¦\nVahid Qazinin bu povesti içimdə o qədər qarmaqarışıq duyğular oyatdı ki”¦ ilk işim həyat yoldaşımın sosial şəbəkələrdəki şifrlərini necə ələ keçirə bilərəm oldu. Sadəcə, ərinin yarımçıq tablosunu gəzdirən qadın olmamaq üçün mənəvi yükümü ölçmək üçün”¦\nVahid Qazi, bir daha masaların üzərindəki cızmaqaraları araşdırmayın”¦ Qəhrəmanınızın dediyi kimi, “Biz özgənin yaratdığı dünyada yaşayırıq. Fərq etməz o dünya nədən yaranıb, Allahın “Ol!” əmrindən, ya elmin dediyi Böyük Partlayışdan! Bizə öz dünyamız lazımdır. Hər kəs özünü kirayənişin sandığı özgə dünyadan yeni dünyaya, özünün yaratdığı, sahibi olduğu dünyaya can atır. Ã–z dünyasını yarada bilən insanlığın sirrini açmış kimidir”.


Milli Kitabxanada Beynəlxalq Mədəniyyət Günü münasibətilə kitab sərgisi açılıb - AZƏRTAC – Azərbaycan Dövlət İnformasiya Agentliyi\nMilli Kitabxanada Beynəlxalq Mədəniyyət Günü münasibətilə kitab sərgisi açılıb\nHər il aprelin 15-i Beynəlxalq Mədəniyyət Günü kimi qeyd olunur. Bu münasibətlə Azərbaycan Milli Kitabxanasında “15 aprel - Beynəlxalq Mədəniyyət Günüdür” adlı kitab sərgisi açılıb.\nKitabxanadan AZƏRTAC-a bildiriblər ki, sərgidə Azərbaycan, dünya mədəniyyəti, incəsənəti, mədəniyyətlərin qarşılıqlı əlaqəsində UNESCO-nun rolu haqqında Azərbaycan dilində və xarici dillərdə kitablar və dövri mətbuat materialları nümayiş olunur. Sərgi bir həftə davam edəcək.\nBu tarix 1935-ci il aprelin 15-də Vaşinqtonda “Bədii, elmi müəssisə və tarixi abidələrin mühafizəsi və qorunması haqqında” müqavilənin imzalanması ilə əlaqədardır. Ümumdünya Mədəniyyət Gününün qeyd olunmasını ilk dəfə 1931-ci ildə Belçikanın Brügge şəhərində keçirilən konfransda rəssam Nikolay Rerix təklif edib. Həmin vaxtdan etibarən dünyanın bir çox ölkəsində, eləcə də Azərbaycanda 15 aprel - Beynəlxalq Mədəniyyət Günü kimi qeyd edilir.\nAZERTAG.AZ :Milli Kitabxanada Beynəlxalq Mədəniyyət Günü münasibətilə kitab sərgisi açılıb


Bakıda "Türk Şurası: Naxçıvan Sazişinin 10 illik yubileyi" mövzusunda konfrans işə başlayıb » goycay.info.az\nTarix:03 okt 08:43 Bölmə:xeberler, siyaset\nTədbirdə çıxış edən Beynəlxalq Münasibətlərin Təhlili Mərkəzinin İdarə Heyətinin sədri Fərid Şəfiyev bildirib ki, türkdilli dövlətlərin vahid təşkilatda birləşməsi ideyası hələ XIX əsrin sonlarında yaranmışdı. 1991-ci ildə Sovet İttifaqının dağılmasından sonra bu ideya reallığa çevrilməyə başladı. Hazırda ortaq tarix və ədəbiyyat kitablarının yaradılması barədə qərar qəbul edilib.\nFərid Şəfiyev qeyd edib ki, iqtisadi sahədə əməkdaşlıq Türk Şurası üçün xüsusi əhəmiyyət kəsb edir. Lakin türk dövlətləri arasında ticarətin həcmi istənilən səviyyədə deyil. Turizm təkcə iqtisadi sahə deyil, eyni zamanda, mədəni əlaqələrin inkişafı üçün bir vasitədir və Türk Şurasına üzv dövlətlər bu sahənin inkişafına xüsusi diqqət ayırmalıdırlar.\nErmənistan-Azərbaycan Dağlıq Qarabağ münaqişəsinə toxunan Fərid Şəfiyev bildirib ki, ermənilər işğal etdikləri Azərbaycan torpaqlarında maddi-mədəniyyət nümunələrini dağıdırlar. Şuraya üzv dövlətlər bu məsələdə də birgə mövqe nümayiş etdirməlidirlər. Çünki bu abidələr türk xalqlarının ortaq dəyərləridir.\nTürk Şurasının Baş katibinin müavini İsmət Gözəlov deyib ki, Türk Şurası müxtəlif sahələrdə əməkdaşlıq əlaqələrinin inkişafına töhfə verir. İndiyədək keçirilən görüşlərin mövzusu fərqli sahələri əhatə edib. Şuranın fəaliyyəti digər beynəlxalq təşkilatların fəaliyyəti ilə uzlaşır. Bu il üzv ölkələrin birgə Ticarət və Sənaye Palatası yaradılıb. Hazırda birgə İnvestisiya Fondunun yaradılması barədə fikir mübadiləsi aparılır.\nXarici İşlər nazirinin müavini Ramiz Həsənov bildirib ki, Türk Şurası üzv dövlətlər arasında münasibətlərin genişləndirilməsi baxımında əhəmiyyətli platformadır. Şura türk xalqlarının ortaq mədəniyyətinin və irsinin qorunmasında mühüm rol oynayır. Tarixi İpək Yolunun canlandırılması iqtisadi sahədə əməkdaşlığımızın prioritetlərindən birini təşkil edir. Nazir müavini Naxçıvan Sazişinin türk dövlətləri arasında münasibətlərin möhkəmlənməsinə bundan sonra da böyük töhfələr verəcəyinə əmin olduğunu bildirib.\nGünay Əfəndiyeva vurğulayıb ki, hazırda dünyadakı qeyri-sabitliyə qarşı birgə mübarizə aparılmalıdır. Müasir keşməkeşli dünyada fikir, təcrübə mübadilələrinə ciddi ehtiyac var. Qədim tarixi, böyük mədəni irsi var olan türk xalqları hər zaman sülhün və maariflənmənin tərəfdarı olublar.\nBakıda XIV Beynəlxalq Böyük Türk Dili Qurultayı və Türk Dili Bayramı keçiri ... xeberler, medeniyyet Prezident İlham Əliyev Türkdilli Dövlətlərin Əməkdaşlıq Şurasının baş katib ... xeberler Azərbaycan Prezidenti İlham Əliyev Türkiyə parlamenti sədrinin rəhbərlik et ... xeberler Türkiyə şəhidlərinin övladları Azərbaycana gələcəklər xeberler, cemiyyet Rusiyadan növbəti qadağa: türk futbolçular Rusiya çempionatında oynaya bilm ... idman


İnformasiya Azadlığı | “Azadlıq”ın və “Turan”ın apellyasiya şikayəti üzrə iş təxirə salındı\nFeb 15, 2007 Ξ Leave a comment\n“Azadlıq”ın və “Turan”ın apellyasiya şikayəti üzrə iş təxirə salındı\n“Bəzən biz hakimlər özümüz dövlət qurumlarına sorğular veririk, onlara cavab ala bilmirik”\nBu gün saat 15.00-da Apellyasiya Məhkəməsində “Azadlıq” qəzetinin və “Turan” İnformasiya Agentliyinin cavabdehlər Ədliyyə Nazirliyi Məhkəmə Nəzarətçiləri və İcraçıları İdarəsinə, Bakı şəhər Baş Polis İdarəsinə, Səbail rayon Polis İdarəsinə və Daxili İşlər Nazirliyinin Daxili Qoşunlarına qarşı iddiası üzrə Səbail rayon məhkəməsinin 29 dekabr 2006-cı il tarixli qərardadından verilən şikayət üzrə məhkəmə iclası olub. Prosesdə “Azadlıq” və “Turan”ın hüquqlarını Hüquq Maarifçiliyi Cəmiyyətinin prezidenti İntiqam Əliyev müdafiə edib. Ədliyyə Nazirliyi Məhkəmə Nəzarətçiləri və İcraçıları İdarəsindən başqa digər üç qurum da məhkəmə prosesinə nümayəndələrini göndərmişdilər.\nİ.Əliyev məhkəmənin qərardadının qanunsuz olduğunu əsaslandırıb və onun ləğv edilməsini, özbaşınalığa yol verən hakim barəsində isə xüsusi qərardad çıxarılmasını xahiş edib.\nBundan sonra cavabdehlərin nümayəndələrinə söz verilib. Daxili Qoşunların nümayəndəsi məhkəməyə sənəd təqdim edib ki, noyabrın 24-də Xaqani küçəsindəki binanın boşaldılmasında bu qurumun nümayəndələri iştirak etməyiblər. Digər iki qurumun nümayəndəsi isə bildiriblər ki, onların təmsil etdiyi qurumların əməkdaşları həmin prosesə ictimai təhlükəsizliyin təmin olunması məqsədilə cəlb olunublar. Sədrlik edənin “Nəyə görə informasiya sorğularına cavab vermirsiniz” sualına nümayəndələr cavab verə bilməyiblər.\nHakimlərdən biri Rəsul Səfərov üzünü cavabdehlərə tutaraq aşağıdakıları bildirib: “Əslində bunlar çox vacib bir məsələni qaldırırlar. Təəssüf ki, bu gün Azərbaycanda informasiyanı almaq çox çətin bir problemə çevrilib. Bəzən biz hakimlər özümüz dövlət qurumlarına sorğular veririk, onlara cavab ala bilmirik. Bu cür proseslərin qaldırılması çox yaxşıdır, belə proseslər nə qədər çox olsalar, dövlət qurumları məhkəmə qarşısında dayanmamaq üçün məcbur olacaqlar ki, sorğulara cavab versinlər”.\nMəhkəmə Ədliyyə Nazirliyi Məhkəmə Nəzarətçiləri və İcraçıları İdarəsinin nümayəndəsinin prosesdə iştirak etməməsi əsası ilə iclası fevralın 16-na saat 10-a təxirə saldı.\nHüquq Maarifçiliyi Cəmiyyətinin


Müşfiq Quliyevin konsertində musiqisevərlər üçün unudulmaz bir gün olub -FOTOLAR » EMTV.az\nMüşfiq Quliyevin konsertində musiqisevərlər üçün unudulmaz bir gün olub -FOTOLAR\n6-11-2018, 19:33 | Oxunub: 471 |\nAzərbaycanın zəngin musiqi sənəti çoxəsrlik inkişaf tarixinə malikdir.\nAzərbaycan musiqisində sevinc, həsrət, kədər, təravət, məhəbbət duyğuları bir -birini ecazkar şəkildə əvəzləyir.\nBu musiqi sadəcə istedad bulağından bəhrələnənlər üçündür.\nAzərbaycan xalqının dünya mədəniyyətinə bəxş etdiyi ən böyük dühalardan biri, heç şübhəsiz, böyük bəstəkar Üzeyir Hacıbəylidir.\nAzərbaycan professional musiqi təhsili sisteminin yaranmasında da ən mühüm rol Üzeyir Hacıbəyliyə məxsusdur.\nMəhz onun təşəbbüsü ilə 1921-ci il avqustun 26-da Dövlət Konservatoriyası açılıb.\nBu təhsil müəssisəsinin 90 illik inkişaf yolu pianoçuluq məktəbi sahəsində də böyük yaradıcılıq nailiyyətləri ilə əlamətdardır.\nBu məktəbin çoxlu parlaq simalarının yolunu davam etdirən gənc istedadlar arasında pianoçu Müşfiq Quliyevin adını xüsusi qeyd edə bilərik.\nMüşfiq Quliyev Bülbül adina musiqi kollecində əməkdar müəllim Dilarə Rzaquliyevanın sinfini bitirib.\n2010-cu ildə Baki Musiqi Akademiyasına daxil olub. Oxuduğu illər ərzində bir çox beynəlxalq müsabiqələrdə iştirak edərək qalib olub.\n2013-cü ildə səfir Fuad İsmayılovun xatirəsinə yaradılmış “Gələcəyə doğru”xeyriyyə fondunun təqaüdçüsü seçilərək bu fondun dəstəyi ilə Y. Haydn konservatoriyasına professor Stanislav Tixonovun sinfinə daxil olub. 2015-ci ildə Bratislava musiqi və ifaçiliq sənəti universiteti professoru İvan Qayanın sinfinə daxil olub və oranı fərqlənmə diplomu ilə bitirib.\nHal-hazırda Müşfiq İtaliyanın Roma şəhərindəki Santa Çeciliya akademiyasında dünya şöhrətli pianist Benedetto Luponun sinfində yüksək ustad dersləri alır.\nOnun bu günlərdə Bakı Musiqi Akademiyasının böyük zalında baş tutan konsertində də dinləyənlər sanki klavişlər üzərində gəzişən uzun barmaqlardan axıb gələn və qəlbləri fəth edən sirli-sehrli səslərin təsiri altına düşmüşdülər.\nKonsertdə Bax, Şopen, Skryabin, List kimi dahi bəstəkarların fortepiano əsərləri böyük bacarıqla ifa olundu. Anşlaqla keçən konsertdə səslənən hər bir ifa musiqisevərlərlər tərəfindən sürəkli alqişlarla qarşılandı.\nKonsertin sonunda tamaşaçiların təkidli çağırışları ilə səhnəyə qayıdan Müşfiq dahi Üzeyir Hacıbəyovun “Sənsiz” romansını böyük məharət və məhəbbətlə ifa etdi. Həmin gün musiqisevərlər üçün həqiqətən unudulmaz bir gün oldu.\nAzərbaycan musiqi sənətini ölkəmizdən kənarda layiqincə təmsil edən Müşfiqə sənət fəaliyyətində yeni-yeni uğurlar arzu edirik.\nNaxçıvan Musiqi Kollecində “Dahi” romanının müzakirəsi keçirilib\nRomada “Avropanın yolları” adlı Musiqi Festivalı keçirilib